# НАЦРТ - ЗАКОН ЗА НАДВОРЕШНИ РАБОТИ

# 

# 

# ГЛАВА 1 ОПШТИ ОДРЕДБИ

# 

# Опфат на законот

# Член 1

1. Со овој закон се уредува:

* начинот и постапката за вршење на надворешните работи од надлежните органи на државната власт и другите државни органи;
* надлежностите на органите на државната власт и другите државни органи во креирањето, утврдувањето и спроведувањето на надворешната политика;
* надлежноста, организацијата и работата на Министерството за надворешни работи во креирање,предлагање и спроведување на надворешната политика на Република Северна Македонија и вршењето на надворешните работи;
* постапката за отворање и затворање на дипломатско-конзуларни претставништва на Република Северна Македонија, како и постапката за отворање на дипломатски и конзуларни претставништва на други држави во Република Северна Македонија;
* прашања од работниот однос на дипломатите во Министерството за надворешни работи;
* користење, располагање и евиденција на движни и недвижни ствари што ги користат дипломатско-конзуларните претставништва на Република Северна Македонија.

1. За прашањата што не се уредени во овој закон, се применуваат: Уставот, други закони и прописи, меѓународни договори ратификувани согласно Уставот и правилата на меѓународното обичајно право.

**Дефиниции**

**Член 2**

1. Одделни поими, во смисла на овој Закон, го имаат следното значење:

„Надворешни работи” се дејствија што ги вршат надлежните органи на државната власт и другите државни органи за остварување и заштита на правата и интересите на Република Северна Македонија, како и на нејзините државјани и правни лица во меѓународните односи согласно меѓународното право;

„Надворешна политика" се политички цели, стратегии и активности за односите на Република Северна Македонија со државите и меѓународните организации, со кои се остваруваат интересите на Република Северна Македонија во меѓународните односи и се штити суверенитетот, територијалниот интегритет и уставен поредок на Република Северна Македонија;

„Органи за вршење на надворешни работи” се: Претседателот на Република Северна Македонија (во натамошниот текст: Претседател на Републиката), Собранието на Република Северна Македонија (во натамошниот текст: Собранието); Владата на Република Северна Македонија (во натамошниот текст: Владата) и Министерството за надворешни работи на Република Северна Македонија (во натамошниот текст: Министерството) и министерот за надворешни работи (во натамошниот текст: министерот);

„Дипломатско-конзуларно претставништво" (во натамошниот текст: ДКП) е: „дипломатско претставништво“ и „конзуларно претставништво“ на Република Северна Македонија акредитирано во друга држава или во меѓународна организација коe врши работи согласно Уставот, Виенската конвенција за дипломатски односи, Виенската конвенција за конзуларни односи, други меѓународни договори ратификувани согласно Уставот на Република Северна Македонија, како и овој Закон;

„Дипломат“ е вработен во Министерството, кој се стекнал со дипломатско звање и е овластен да врши стручни работи од надлежност на Министерството во име и интерес на Република Северна Македонија. По исклучок, дипломат е и лице кое врши посебни должности во ДКП врз основа на спогодба со орган на државната власт и друг државен орган или е упатено од орган на државната власт и друг државен орган, само за времетраење на должноста;

„Дипломатски испит“ е испит што го полага приправник во Министерството со цел стекнување дипломатско звање;

„Мандат“ е временски период во траење од четири години за кој дипломатот е упатен на работа во ДКП;

„Локален персонал“ се лица со странско државјанство, државјани на Република Северна Македонија или државјани на трета држава со постојан престој во државата на приемот, кои можат да бидат ангажирани во ДКП за извршување на административни, технички и помошни работи;

„Недвижни ствари“ се згради,изградено и неизградено градежно земјиште и посебни делови од згради и други објекти во државна сопственост,што ги користат ДКП на Република Северна Македонија за извршување на работите и задачите во странство;

„Движни ствари“ се возила и резервни делови, мебели и друга ентериерна опрема, опрема за одржување на канцелариски и други простории, компјутерска и друга техничка опрема со резервни делови, софтверски програми и документи во државна сопственост, што ги користат ДКП на Република Северна Македонија за извршување на работите и задачите во странство.

**Надлежности во вршење на надворешните работи**

**Член 3**

1. Органите за вршење на надворешни работи во рамките на утврдената надлежност со Уставот и законот ja креираат, утврдуваат и спроведуваат надворешната политика на Република Северна Македонија.
2. Органите за вршење надворешни работи меѓусебно соработуваат, навремено се информираат и се усогласуваат во однос на активностите во спроведувањето на надворешната политика.
3. Претседателот на Републиката, претседателот на Владата и министерот за надворешни работи ја претставуваат државата во меѓународните односи согласно Устав, меѓународното право и обичаите.
4. Министерството подготвува стручни мислења за Претседателот на Републиката, Собранието и Владата, со цел усвојување ставови, проценки и мерки во врска со прашања од значење за спроведување на надворешната политика на Република Северна Македонија**.**

**Претседател на Републиката**

**Член 4**

(1) Во вршењето на надворешните работи, Претстедателот на Републиката:

- ја претставува државата во меѓународните односи, согласно со меѓународното право и неговите надлежности;

- склучува меѓународни договори во име на Република Северна Македонија;

- учествува во креирањето на надворешната политика во соработка со Владата, преку утврдување на општите насоки на надворешната политика, вклучувајќи ги и прашањата од меѓународните односи со импликации врз безбедноста и одбраната на земјата;

- го известува Собранието меѓу другото најмалку еднаш годишно за надворешната политика, согласно член 85 став 1 од Уставот.

- дава предлози и учествува во заземањето на ставови за одредени надворешно-политички прашања од неговата надлежност, вклучувајќи ги и безбедносните и одбранбените аспекти кои произлегуваат од меѓународните односи;

- поставува и отповикува со указ амбасадори и пратеници на Република Северна Македонија во странство, во постапка утврдена со овој закон;

- дава согласност за издавање на агреман на шеф на странско дипломатско претставништво и - ги прима акредитивните и писмата за отповикување на странските дипломатски претставници, во постапка утврдена со овој закон.

**Собрание**

**Член 5**

(1) Во вршењето на надворешните работи Собранието:

- ратификува меѓународни договори;

- учествува во спроведување на надворешната политика на Република Северна Македонија согласно својата надлежност, и разгледува прашања од областа на меѓународните односи, вклучувајќи ги и прашањата со импликации врз безбедноста и одбраната на земјата;

- на сопствено барање или на барање на Владата, разгледува извештаи за остварување на надворешната политика и за меѓународната положба на Република Северна Македонија, вклучувајќи ги безбедносните и одбранбените прашања на меѓународен план;

- зазема ставови по одредено прашање, на предлог на Владата, вклучително и по оние надворешно-политички прашања поврзани со безбедноста и одбраната;

- работното тело на Собранието надлежно за надворешна политика разгледува извештај на Министерот за спроведувањето на надворешната политика и

- остварува меѓународна соработка во рамките на своите надлежности.

**Влада**

**Член 6**

(1) Во вршењето на надворешните работи Владата:

- ја утврдува надворешната политика;

- му доставува на Претседателот мислења и предлози за меѓународни прашања;

- склучува меѓународни договори за кои е надлежна;

- го известува Собранието за прашања од областа на надворешната политика и меѓународните односи;

- на барање на Собранието, поднесува извештај за остварување на надворешната политика и за меѓународната положба на Република Северна Македонија, вклучувајќи ги безбедносните и одбранбените прашања на меѓународен план;

- го следи спроведувањето на надворешната политика, а за резултатите и евентуалните несогласувања со другите органи за вршење на надворешните работи може да го извести Собранието;

- ги воспоставува, развива и унапредува политичките, економските или финансиските односи со една или повеќе држави, или меѓународни организации;

- одлучува за визната политика на Република Северна Македонија со други држави и субјекти во меѓународните односи;

- одлучува за прекин или намалување, делумно или целосно, на политичките, економските или финансиските односи со една или повеќе држави, или меѓународни организации;

- предлага именување и отповикување амбасадори и пратеници и именува и отповикува шефови на конзуларни претставништва на Република Северна Македонија, согласно со овој закон;

- именува почесни конзули во постапка утврдена со овој закон;

- издава егзекватура за шефови на странски дипломатско - конзуларни претставништва;

- одлучува за отворање и затворање на дипломатско-конзуларни и други претставништва на Република Северна Македонија и за отворање странски дипломатско-конзуларни претставништва или претставништва на меѓународни организации во Република Северна Македонија, во постапка утврдена со овој закон;

- одлучува за учеството на Република Северна Македонија во Заедничката надворешна и безбедносна политика и Европската безбедносна и одбранбена политика на Европската унија;

- одлучува за воведување рестриктивни мерки согласно закон;

- обезбедува средства во рамките на Буџетот на Република Северна Македонија за итни и непредвидени состојби што се јавуваат во рамките на спроведувањето на надворешната политика;

- обезбедува средства во Буџетот за надоместување на трошоците за членарини и други расходи што произлегуваат од членството и од учеството на Република Северна Македонија во меѓународните владини организации;

- редовно ги следи и оценува меѓународните односи кои имаат импликации врз безбедноста и одбраната и за тоа ги информира претседателот и Собранието;

- одлучува за учество на Република Северна Македонија во мировни и други операции на меѓународните организации.

**Министерство за надворешни работи**

**Член 7**

1. Во вршењето на надворешните работи Министерството:

* ја претставува и афирмира Република Северна Македонија и ги развива и координира билатералните и мултилатералните односи и соработка со други држави и меѓународни организации;
* ги заштитува интересите, правата и имотот на државата и на нејзините државјани и на домашните правни лица во странство;
* врши координација меѓу органите на државната власт и другите државни органи надлежни за вршење на надворешните работи;
* ја води постапката за воспоставување и прекин на дипломатски и конзуларни односи со други држави, како и за воспоставување односи, зачленување и истапување од меѓународни организации;
* го координира учеството на Република Северна Македонија во Заедничката надворешна и безбедносна политика и Заедничката безбедносна и одбранбена политика на Европската унија;
* го координира учеството на Република Северна Македонија во мисиите и операциите за одржување на меѓународниот мир и безбедност согласно закон;
* и предлага на Владата воведување на рестриктивни мерки врз основа на закон и го води Регистарот на одлуките на Владата за воведени меѓународни рестриктивни мерки во име на Република Северна Македонија;
* го следи развојот на меѓународните економски односи, учествува во спроведувањето на економските интереси на Република Северна Македонија во странство и предлага соодветни насоки до надлежните органи, со цел промоција на економските интереси на земјата во странство;
* ја имплементира економската дипломатија и ја координира, насочува и контролира работата на економските советници;
* се грижи за дијаспората на македонскиот народ и на деловите од албанскиот народ, турскиот народ, влашкиот народ, српскиот народ, ромскиот народ, бошњачкиот народ и другите од Република Северна Македонија и за негување и унапредување на врските со татковината;
* учествува во склучувањето, подготвувањето за ратификација и чувањето на меѓународните договори чија договорна страна е Република Северна Македонија;
* го следи развојот на меѓународните односи и на меѓународното право;
* учествува во определувањето и обележувањето на државната граница, во одржувањето и обновувањето на граничните белези и во решавањето на граничните инциденти;
* ја предлага и спроведува визната политика и визниот режим на Република Северна Македонија и раководи со Националниот визен информациски систем;
* спроведува постапка за именување и отповикување на шефови на ДКП-ата и почесни конзули на Република Северна Македонија;
* води постапка за акредитација на странски шефови на ДКП, постапка за признавање на привилегии и имунитети на странските дипломатски и конзуларни претставништва, почесните конзули и на претставништвата на меѓународните организации, во согласност со меѓународното право;
* комуницира и ја координира соработката со странските ДКП-а и со претставништвата на меѓународните организации во Република Северна Македонија;
* спроведува постапка за стекнување и управување со целокупниот движен и недвижен имот на Република Северна Македонија во странство, независно од времето и начинот на стекнување и од видот на сопственоста;
* спроведува постапка за користење, располагање и евиденција на движни и недвижни ствари што ги користат ДКП-ата на Република Северна Македонија;
* врши и други работи утврдени со закон.

**Mинистер за надворешни работи**

**Член 8**

1. Во вршењето на надворешните работи Министерот:

* учествува во креирањето на надворешната политика преку предлагање на општите насоки на надворешната политика вклучувајќи ги и прашањата од меѓународните односи со импликации врз безбедноста и одбраната на земјата;
* предлага ставови од областа на надворешната политика и дава мислења од областа на надворешните работи и меѓународните односи;
* ја спроведува утврдената надворешна политика;
* во рамките на своите надлежности, го води и го спроведува политичкиот дијалог со меѓународните субјекти во името на Република Северна Македонија;
* ги застапува ставовите на државата пред меѓународните организации и на меѓународните конференции.

**Соработка на Министерството со Претседателот на Републиката**

**Член 9**

1. Министерството, во рамките на својата надлежност, го известува Претседателот на Републиката за прашања од меѓународните односи и на негово барање или по сопствена иницијатива, дава мислења и предлози во врска со меѓународните активности, вклучително и прашања од меѓународните односи со импликации врз безбедноста и одбраната на земјата.

**Соработка на Министерството со Собранието**

**Член 10**

1. На барање на Собранието или по предлог на Владата, министерот ги образложува ставовите и активностите на Владата за прашања од надворешната политика, вклучително и прашањата од меѓународните односи со импликации врз безбедноста и одбраната на земјата и за напредокот во спроведувањето на надворешната политика.

**Соработка со органите на државната власт, другите државни органи и единиците на локална самоуправа**

**Член 11**

1. Органите на државната власт и другите државни органи, во координација со Министерството ги усогласуваат активностите во билатералните и мултилатералните разговори и преговори во настапите на средбите со меѓународните субјекти и на меѓународните конференции ги застапуваат ставовите на утврдената надворешна политика на Република Северна Македонија.
2. Органите на државната власт и другите државни органи комуницираат со ДКП на други држави или меѓународните организации во Република Северна Македонија и со ДКП на Република Северна Македонија преку Министерството, освен ако не е поинаку утврдено со меѓународен договор.
3. Единиците на локалната самоуправа, во рамките на нивните надлежности во остварувањето на меѓународната соработка се раководат од начелата на утврдената надворешна политика на органите на државната власт кои имаат надлежности од областа на надворешната политика согласно Устав и закон.

**ГЛАВА 2 МИНИСТЕРСТВО ЗА НАДВОРЕШНИ РАБОТИ**

1. **ОРГАНИЗАЦИЈА НА МИНИСТЕРСТВОТО**

**Министер за надворешни работи**

**Член 12**

1. Министерот самостојно раководи со министерството и е надлежен и oдговорен за остварување на стратешките цели на надворешната политика и вршењето на надворешните работи.
2. Министерот го претставува Министерството, организира и обезбедува законито и ефикасно вршење на работите и задачите; донесува прописи и други акти за кои е овластен и презема мерки од надлежност на Министерството во согласност со закон; одлучува за правата, должностите и одговорностите на дипломатите, административните службеници и други лица вработени во Министерството кои немаат статус на административни службеници, доколку со закон поинаку не е определено.

**Заменик на министерот за надворешни работи**

**Член 13**

(1)Заменикот на министерот раководи со министерството во случај кога министерот е отсутен или кога поради спреченост не е во можност да ја врши својата функција.

(2) Врз основа на овластување од министерот, заменикот на министерот раководи со одделни прашања од делокругот на министерството.

**Државен секретар**

**Член 14**

1. Државниот секретар во Министерството го назначува министерот од редот на дипломатите со дипломатско звање најмалку министер советник, кој има најмалку пет години работно искуство на раководно место во Министерството и еден мандат како шеф на ДКП или два мандати во ДКП.
2. Државниот секретар за својата работа е одговорен пред министерот.
3. Мандатот на државниот секретар завршува со изборот на нов министер, кој со решение го распоредува на работно место соодветно на неговото/нејзиното дипломатско звање.

**Колегиум**

**Член 15**

1. Министерот раководи со колегиумот што го сочинуваат заменикот на министерот, државниот секретар, генералните директори и шефот на кабинетот на министерот.
2. Колегиумот е надлежен за:

* законито, ефикасно и квалитетно спроведување на насоките на министерот во надворешната политика и вршењето на надворешните работи;
* координација на соработката помеѓу организационите единици во Министерството;
* меѓусебно континуирано информирање, усогласување и обединување на работата на организационите единици во Министерството.

1. Државниот секретар, во координација со министерот, го организира колегиумот.
2. За тематски и други прашања колегиумот може да работи и во проширен состав.
3. Колегиумот се состанува најмалку еднаш месечно**.**

**Организациони единици во Министерството**

**Член 16**

1. Организациони единици во Министерството се: кабинет на министерот, директорат, служба, сектор и одделение, како и други организациони единици.
2. ДКП на Република Северна Македонија се составен дел на Министерството.
3. Министерот донесува акт за внатрешна организација и работа со кој согласно став 1 на овој член ќе се утврдат организационите единици и нивниот делокруг на работа, акт за систематизација на работните места во Министерството и акт за категоризација на ДКП.

**Раководење со организационите единици во Министерството**

**Член 17**

1. Раководни дипломати во Министерството се: генерален директор, директор, раководител на служба, помошник директор и раководител на одделение.
2. Директорот ја организира работата и раководи со директоратот и непосредно одговара пред генералниот директор.
3. Раководителот на служба ја организира работата и раководи со службата и непосредно одговара пред министерот.
4. Помошникот директор ја организира работата и раководи со секторот и непосредно одговара пред директорот.
5. Раководителот на одделение ја организира работата и раководи со одделението и непосредно одговара пред помошник директорот.
6. Директорите, помошниците директори и раководителите на одделенијата се избираат на интерен конкурс.
7. Генералните директори, директорите, раководителите на служба, помошниците директори и раководителите на одделенијата можат да останат непрекинато на истото раководно работно место најмногу 5 години.
8. Интерниот конкурс за пополнување на работно место за раководен дипломат,се објавува на внатрешната интернет страница на Министерството и на огласната табла во Министерството во случај на потреба за пополнување на слободно работно место или три месеци пред истекот на рокот од став 8 на овој член.
9. По истекот на рокот од ставот 8 на овој член, раководните дипломати имаат право повторно да се пријават на интерен конкурс за друго раководно работно место.

**Генерални директори**

**Член 18**

1. Министерот назначува генерални директори во Министерството од дипломатите со најмалку дипломатско звање министер советник, кој има најмалку пет години работно искуство на раководно место во Министерството и еден мандат како шеф на ДКП или два мандати во ДКП.
2. Генералниот директор ја координира работата на два или повеќе директорати.

**Комисија за избор на раководни дипломати**

**Член 19**

1. Министерот формира Комисија за избор на раководни дипломати составена од пет членови со високо дипломатско звање.
2. Комисијата одлучува со мнозинство гласови и на министерот му предлага кандидати за раководен диломат.
3. Членовите на комисијата имаат свои заменици.

**Избор на раководни дипломати**

**Член 20**

1. Комисијата за избор на раководни дипломати, по спроведен интерен конкурс за слободно работно место, предлага директори од дипломатите со најмалку дипломатско звање министер советник, со пет години работно искуство на раководно место во Министерството и еден мандат на работа во ДКП и оценка „се истакнува“.
2. Комисијата за избор на раководни дипломати, по спроведен интерен конкурс за слободно работно место, предлага помошници директори од дипломатите со најмалку дипломатско звање советник, со четири години работно искуство на раководно место во Министерството или еден мандат на работа во ДКП и оценка „се истакнува“ или „задоволува“.
3. Комисијата за избор на раководни дипломати, по спроведен интерен конкурс за слободно работно место, предлага раководители на одделенија од дипломатите со најмалку дипломатско звање прв секретар и еден мандат на работа во ДКП и со оценка „се истакнува“ или „задоволува“.

**Постапка за избор на раководни дипломати**

# Член 21

# Изборот на раководни дипломати се врши врз основа на интерен конкурс кој се објавува на внатрешната интернет страница на Министерството и на огласната табла во Министерството.

# Интерниот конкурс задолжително ги содржи раководното работно место, условите согласно член 20 кои треба да ги исполни дипломатот за да има право да се пријави, рокот за пријавување, периодот за кој се врши распоредувањето, како и други информации од важност за конкурсот.

# По истекот на рокот за пријавување, организационата единица надлежна за човечки ресурси во рок од 3 работни дена ја започнува постапката за оценување на кандидатите согласно член 71 на овој закон.

# Организационата единица надлежна за човечки ресурси во рок од 10 работни дена ја доставува оценката за дипломатот кој се пријавил на интерниот конкурс до Комисијата за избор на раководни дипломати.

# Комисијата за избор на раководни дипломати врши селекција на кандидатите врз основа на исполнетоста на условите предвидени во интерниот конкурс и оценките и во рок од 30 работни дена од денот на завршувањето на конкурсот до министерот доставува предлог со најмногу 3 кандидати за избор на дипломат за распоредување на раководно работно место.

# Во случај на подеднаква исполнетост на условите наведени во член 20, кандидатите кои имаат завршено специјализирани обуки и познавање на странски јазици релевантни за раководното работно место на кое конкурираат ќе имаат предност пред другите кандидати.

# Во рок од 7 работни дена од денот на доставувањето на предлогот од ставот 5 на овој член, министерот носи одлука за избор на раководен дипломат.

1. Доколку избраниот дипломат нема соодветен безбедносен сертификат, решението за распоредување на раководно место министерот го носи по добивањето на сертификатот.
2. При изборот на сите нивоа на раководни работни места, ќе се обезбеди соодветна и правична застапеност на сите заедници иеднаква родова застапеност.
3. Одлуката за избор на раководен дипломат се објавува на огласната табла во Министерството и на внатрешната интернет страница, а незадоволниот дипломат има право на жалба против постапката за избор на раководни дипломати до Државната комисија за одлучување во управна постапка и постапка од работен однос во втор степен во рок од 8 дена од денот на објавувањето на одлуката.
4. Во рок од 7 работни дена од конечноста на одлуката за избор, министерот носи соодветно решение.
5. Начинот на спроведување на интерниот конкурс за слободни раководни места и образецот на пријавата се уредуваат со подзаконски акт кој го донесува министерот.

**Дипломатски протокол**

**Член 22**

1. Дипломатскиот протокол врши работи од областите на дипломатскиот церемонијал, привилегиите и имунитетите и акредитациите.
2. Дипломатскиот протокол врши протоколарни работи за остварување на привилегии и имунитети на:

* странски дипломатско-конзуларни претставништва акредитирани во Република Северна Македонија;
* претставништва на меѓународни владини организации акредитирани во Република Северна Македонија;
* економски, трговски и културни претставништва на странски држави акредитирани во Република Северна Македонија;
* почесни конзулати на странски држави акредитирани во Република Северна Македонија;
* шефови на дипломатско-конзуларни претставништва на странски држави, шефови на претставништва на меѓународни владини организации, шефови на економски, трговски и културни претставништва на странски држави и почесни конзули на странски држави акредитирани во Република Северна Македонија кои не се државјани на Република Северна Македонија и кои немаат постојан престој во Република Северна Македонија:
* вработени лица со дипломатски и службен статус во субјектите наведени во алинеите 1, 2 и 3 на овој став, кои не се државјани на Република Северна Македонија и кои немаат постојан престој во Република Северна Македонија;
* официјални учесници од странски држави и меѓународни владини организации на меѓународни конференции кои се одржуваат на територијата на Република Северна Македонија, а кои не се државјани на Република Северна Македонија и кои немаат постојан престој во Република Северна Македонија; и
* странски државјани со дипломатски и службен статус кои не се државјани на Република Северна Македонија и кои немаат постојан престој во Република Северна Македонија, при транзит низ територијата на Република Северна Македонија заради преземање должност или заминување од должност во трета држава.

# Дипломатскиот протокол врши протоколарни активности од областа на акредитациите на шефовите на странските дипломатско-конзуларни претставништва, шефовите на претставништва на меѓународни владини организации, почесните конзули и други дипломатски претставници на странски држави акредитирани во и за Република Северна Македонија, вклучувајќи ги изработката и ажурирањето на дипломатската и протоколарната листа.

# Министерството врши протоколарни работи од областа на дипломатскиот церемонијал за потребите на Претседателот на Републиката, претседателот на Владата, министерот и по потреба за други органи на државната власт и други државни органии по потреба во вршењето на нивните меѓународни и домашни активности, со кои се остварува редот, пресeансот и односите меѓу учесниците при организација на државни, официјални и работни посети, меѓународни конференции, одбележување на национални и државни празници во Република Северна Македонија, како и манифестации, прослави, свечености, академии, официјални приеми и други настани од државно значење.

1. Владата носи Уредба за вршење на протоколарни работи.

**Служба за внатрешна контрола**

**Член 23**

1. Службата за внатрешна контрола е надлежна за следење на законито, ефикасно и економично функционирање на Министерството.
2. Министерот назначува раководител на службата за внатрешна контрола од редот на дипломатите со најмалку дипломатско звање министер советник, со најмалку 10 години работно искуство во Министерството и со најмалку еден мандат како шеф на ДКП или најмалку два мандати на работа во ДКП.
3. Раководителот на службата ја врши работа независно и непристрасно и за истата одговара пред министерот.
4. Службата за внатрешна контрола има надлежност да:

* укажува на утврдените неправилности и да дава совети и насоки за законито, ефикасно и економично функционирање на Министерството и ДКП-та;
* врши увид во постапките и укажува на утврдени неправилности при остварување на правата и обврските од работниот однос;
* врши контрола во работните простории на Министерството и на ДКП-та, како и во работниот дел во резиденцијата на шефот на ДКП;
* врши увид на целокупната документација во Министерството и во ДКП-та;
* има увид во постапката за оценување;

1. изготвува извештај за извршената контрола со предлог мерки и го надгледува нивното спроведување.
2. За утврдените неправилности во работата, на предлог на раководителот на службата за внатрешна контрола, министерот донесува мерки за надминување на неправилностите.
3. Начинот на спроведување на внатрешната контрола и следењето на примената на мерките на внатрешната контрола се уредува со подзаконски акт кој го донесува министерот.

**Дипломатски архив**

**Член 24**

1. Дипломатскиот архив е централен депозитар за чување на архивската граѓа на домашни и странски документи и меѓународни договори од значење за надворешната политика и надворешните работи на Република Северна Македонија, како и топографските карти на кои се исцртани државните граници и листите со координати на прекршните точки на државните граници на Република Северна Македонија.
2. Во дипломатскиот архив се чуваат оригиналите на меѓународните договори и други меѓународни документи чија договорна страна е Република Северна Македонија, како и други меѓународно-правни документи од интерес за Република Северна Македонија.
3. Дипломатскиот архив врши дигитализација на архивската граѓа.
4. Работата на дипломатскиот архив се уредува со подзаконски акт кој го донесува министерот.

**Информациски и телекомуникациски технологии**

**Член 25**

1. За поддршка на извршувањето на работите, организационата единица за информациски и телекомуникациски технологии обезбедува поврзаност во Министерството, меѓу Министерството и ДКП-та, поврзаност со други државни органи, како и поврзаност со системите на меѓународни организации во кои членува Република Северна Македонија, за потребите на Министерството, но и за потребите на други државни органи кои немаат воспоставени врски со ДКП-та.
2. Организационата единицаза информациски и телекомуникациски технологии се грижи за безбедноста на информациите во информатичко телекомуникациските системи согласно со законските одредби за безбедност на класифицирани информации и криптозаштита на Република Северна Македонија.
3. Набавките на системите во кои се обработуваат класифицирани информации се третираат како јавни набавки во областа на безбедноста и се вршат согласно Законот за јавни набавки во областа на одбраната и безбедноста.

**Дипломатска академија**

**Член 26**

1. Во рамките на Министерството фунционира дипломатска академија.
2. Работата на дипломатската академија се регулира со подзаконски акт кој го донесува министерот.

**Советодавни тела**

**Член 27**

1. Министерот може да формира дипломатски совет како советодавно тело од поранешни амбасадори, научни, јавни работници и експерти од областа на надворешната политика и меѓународните односи.
2. Министерот може да определи главен правен советник од дипломатите со најмалку дипломатско звање советник.
3. Министерот може да ангажира надворешен домашен или странски советник од редот на истакнати експерти во областа на меѓународните односи и меѓународното право.
4. Министерот формира амбасадорски совет, од дипломатите кои имаат најмалку десет години работно искуство во Министерството и кои имаат најмалку еден мандат како именувани шефови на ДКП.
5. Членовите на амбасадорскиот совет учествуваат во изработка на стратегии и анализи за прашања од геостратешки интерес за земјата, кои им ги доделува министерот, а кому непосредно му одговараат.
6. **ДИПЛОМАТСКО-КОНЗУЛАРНИ ПРЕТСТАВНИШТВА**

**Дипломатско-конзуларни претставништва**

**Член 28**

1. Дипломатски претставништва на Република Северна Македонија во странство се:

* Амбасада;
* Постојана мисија;
* Мисија; и
* Постојана делегација при меѓународни организации.

1. Конзуларни претставништва на Република Северна Македонија во странство се:

* Генерален конзулат;
* Конзулат;и
* Конзуларна агенција.

**Член 29**

1. Дипломатско-конзуларните претставништва ги вршат функциите согласно Виенската конвенција за дипломатски односи, Виенската конвенција за конзуларни односи, други меѓународни договори ратификувани согласност Уставот и дипломатската практика, како и согласно овој закон.

**Член 30**

1. Владата, на предлог на надлежен државен орган, основа културно-информативни центри, економски и други претставништва во странство.
2. Културно-информативните центри, економските и другите претставништва во странство, работат во состав на ДКП-ата на Република Северна Македонија.
3. Односите, правата и обврските меѓу Министерството и државниот орган на чиј предлог се отвора претставништвото од ставот 1 на овој член се регулираат со спогодба.

**Член 31**

1. На територијата на државата на приемот во која не се отворени конзуларни претставништва на Република Северна Македонија, конзуларното одделение на амбасадата на Република Северна Македонија во државата на приемот ги врши конзуларните работи и дава заштита на интересите на државјаните и на правните лица на Република Северна Македонија во таа држава.
2. На територијата на државата на приемот во која постои само генерален конзулат или конзулат, конзуларното претставништво покрај конзуларните работи, со посебно овластување на министерот, врши и други функции кои ќе му бидат доверени и кои се во согласност со член 29 на овој закон.

**Отворање и затворање на ДКП**

**Член 32**

1. Отворање или затворање на ДКП се врши со одлука на Владата, на предлог на Министерството.

**Категоризација на ДКП**

**Член 33**

1. ДКП-ата се рангираат во повеќе категории во зависност од надворешно-политичките приоритети на Република Северна Македонија и обемот и сложеноста во нивното постапување.
2. Категоризацијата на ДКП-ата се уредува со подзаконски акт кој го донесува министерот.

**Член 34**

1. Владата, на предлог на Министерството, донесува одлука за начинот на заштита на интересите на Република Северна Македонија, на нејзините државјани и правни лица од страна на друга држава во држави во кои државата нема свое дипломатско или конзуларно претставништво.
2. Владата, на предлог на Министерството, донесува одлука за начинот на заштита на интересите на друга држава, на нејзините државјани и правни лица во држави во кои Република Северна Македонија има, а односната држава нема свое дипломатско или конзуларно претставништво.
3. Постапката за спроведување на одлуката на Владата од ставовите 1 и 2 на овој член ја спроведува Министерството, во согласност со меѓународното право и во согласност со овој закон.

**Специјална мисија**

**Член 35**

1. Специјална мисија е времена мисија, што Република Северна Македонија ја упатува во друга држава или меѓународна организација за преговарање одредени прашања или извршување одредени задачи.
2. Времетраењето, надлежностите, шефот и членовите на специјалната мисија, нивниот ранг, начин на финансирање и условите за работа, на предлог на Министерството, се одредуваат со одлука на Владата.
3. За функционирање и извршување на задачите на специјалната мисија е надлежно Министерството за надворешни работи.
4. Буџетот за работата на специјалната мисија го обезбедува Владата.

**Пратеник**

**Член 36**

1. За посебни прашања од надворешната политика на Република Северна Македонија, Претседателот на Републиката може да именува пратеник во државата, во друга држава или во меѓународна организација.
2. Функцијата и целите на мисијата на пратеникот не смее да се преклопуваат со надлежностите на шефот на ДКП.
3. По претходна усогласеност со министерот, Претседателот на Републиката со указ го поставува и отповикува пратеникот.
4. Пратеник може да биде лице кое ги исполнува условите за шеф на ДКП во член 42 од овој закон.
5. Мандатот на пратеникот се определува согласно целите на неговата мисија.
6. Инструкциите, насоките и овластувањата за работата на пратеникот ги издава Претседателот на Републиката, врз претходна усогласеност со министерот.
7. Буџетот за работата на пратеникот го обезбедува Претседателот на Републиката.

**Специјален претставник**

**Член 37**

1. За потребите на Министерството, заради извршување на посебни дипломатски задачи од времен карактер, министерот може како свој специјален претставник во друга држава или меѓународна организација да упати дипломат со дипломатско звање најмалку министер советник.
2. Упатувањето од став 1 од овој член не може да биде подолго од 1 година.
3. Владата, на предлог на министерот, заради извршување на посебни економски задачи од времен карактер, по исклучок од член 57 став 1 од овој закон, именува економски советник во ДКП каде тоа е определено со актот на категоризација на ДКП.
4. Мандатот на економскиот советник од ставот 3 од овој член се определува согласно целите на неговата мисија, но не трае подолго од четири години.
5. За времетраењето на мандатот, економскиот советник од ставот 3 од овој член ги остварува правата и обврските од работниот однос во Министерството, а по завршувањето на мандатот му престануваат сите права од работниот однос.
6. Буџетот за работата на економскиот советник од ставот 3 на овој член го обезбедува Министерството.

**Почесен конзуларен функционер**

**Член 38**

1. Владата, на предлог на министерот, со одлука отвара и затвора конзулат или конзуларна агенција раководена од почесен конзуларен функционер (во понатамошниот текст: почесен конзул).
2. Владата, на предлог на министерот, именува и отповикува почесен конзул од редот на афирмираните личности кои живеат во државата на приемот и во неа уживаат углед и доверба, особено во сферата на економијата, бизнисот, културата и науката.
3. Почесниот конзул раководи со конзуларното претставништво, ги промовира економските и културните односи со државата на приемот, учествува во зајакнување на угледот на Република Северна Македонија во странство и работи во согласност со упатствата на министерот и шефот на надлежното ДКП во државата на приемот. За својата работа тековно го известува надлежното ДКП и со него ја усогласува својата работа.
4. Во случаи кога во државата на приемот нема ДКП на Република Северна Македонија, неговата улога ја презема директно Министерството.
5. Почесниот конзул ги обезбедува средствата за функционирање на конзуларното претставништво, како и условите за работа. Министерството обезбедува знаме, грб, табла со службен назив на конзуларното претставништво и печати.
6. Начинот на избор се уредува со подзаконски акт кој го донесува министерот.

**Раководење со дипломатско-конзуларно претставништво**

**Член 39**

1. Шеф на дипломатско претставништво на ниво на амбасада, постојана мисија, мисија и постојана делегација при меѓународна организација е амбасадор, а шеф на конзуларно претставништво е генерален конзул.
2. Шефот на ДКП-то:

* постапува согласно утврдената надворешна политика на државата, пренесува позиции и дава изјави во име на Република Северна Македонија во согласност со надворешната политика и инструкциите, насоките и овластувањата добиени од министерот;
* придонесува за градењето на односите со државата на приемот или меѓународната организација;
* потпишува или ја парафира дипломатската преписка и инструменти;
* раководи со претставништвото согласно неговите надлежности утврдени со закон и подзаконските акти на министерот;
* се грижи за остварувањето на правата и обврските на вработените во претставништвото согласно законот и подзаконските акти;
* одлучува и е одговорен за финансиско-материјалното работење на ДКП-то; и
* врши и други работи согласно актите и упатствата на министерот.

1. Амбасадорот за своето работење е непосредно одговорен пред министерот, а за прашања од надворешната политика и вршењето на надворешните работи е одговорен и пред Претседателот на Републиката.
2. Генералниот конзул за своето работење е непосредно одговорен пред министерот и пред Претседателот на Владата.

**Заменик шеф на ДКП**

**Член 40**

1. Во ДКП-ата, кога тоа е определено со актот за категоризација на ДКП, министерот со решение назначува заменик шеф на претставништвото од дипломатите во претставништвото со дипломатско звање не пониско од советник.
2. Заменикот шеф на ДКП е времен вршител на работите во случај на отсуство или спреченост за извршување на функцијата на шефот на претставништвото. Шефот на ДКП ја информира земјата на приемот или меѓународната организација за времениот вршител на работите. Во случај на спреченост на шефот на ДКП, Министерството ја информира земјата на приемот или меѓународната организација за времениот вршител на работите.
3. Доколку не е поставен шеф на ДКП, министерот назначува вршител на работите за шеф на ДКП во државата на приемот или меѓународната организација од дипломатите во ДКП-то или од дипломатите во Министерството со најмалку дипломатско звање советник за период од најмногу 12 месеци.

# Должности на шефот на ДКП и дипломатот

# Член 41

# Шефот на ДКП и дипломатот во извршувањето на работните задачи и за време на престојот во земјата на приемот имаат обврска да постапуваат согласно Виенската конвенција за дипломатски односи и Виенската конвенција за конзуларни односи, меѓународното право и практика, како и согласно законите на Република Северна Македонија и законите на земјата на приемот.

1. Покрај обврските наведени во став 1 од овој член, шефот на ДКП и дипломатот:

* достоинствено ја претставуваат Република Северна Македонија, ги заштитуваат нејзините интереси, углед и институции во државата на приемот или во меѓународната организација;
* се грижат и заштитуваат правата и интересите на државјаните и правните лица на Република Северна Македонија во државата на приемот;
* совесно и доследно ги извршуваат работните задачи согласно насоките и инструкциите од Министерството;
* редовно го известуваат Министерството за прашањата од неговата надлежност, како и за сите релевантни информации од интерес за Република Северна Македонија;
* ги чуваат документите, податоците, инсталациите и опремата на ДКП-то, како и класифицираните информации до кои дошле при вршењето на работата согласно закон;
* не вршат профитабилна активност и не примаат подароци и други материјални средства, освен лични подароци од мала вредност согласно закон;
* не ги злоупотребуваат привилегиите и имунитетите кои произлегуваат од дипломатскиот статус;
* не ја користат дипломатската пошта спротивно на нејзината намена.

1. Дипломатите и другите вработени во ДКП за својата работа непосредно одговараат пред шефот на ДКП.

# Услови за шеф на ДКП

# Член 42

1. За вонреден и ополномоштен амбасадор, односно за генерален конзул може да биде именуван дипломат кој ги исполнува следните услови:
2. да е државјанин само на Република Северна Македонија;
3. да има дипломатско звање најмалку министер советник;
4. да има најмалку осум години работно искуство на раководно место и најмалку еден мандат на работа во ДКП;
5. поседува меѓународно признат сертификат за активно познавање на еден од трите најчесто користени јазици на ЕУ (англиски, француски, германски);
6. поседува потврда за познавање на втор странски јазик на напредно ниво (Б1);
7. да не му е изречена казна забрана за вршење професија, дејност или должност;
8. да има соодветен безбедносен сертификат или да се стекне со истиот пред потпишување на указот за поставување од Претседателот на Републиката;
9. Шеф на ДКП, по исклучок од ставот 1 на овој член, може да биде и афирмирана личност која ги исполнува следните услови:
   1. да е државјанин само на Република Северна Македонија;
   2. да има завршено високо образование;
   3. да има најмалку 10 години работно искуство во областа на политиката, економијата, надворешната политика, меѓународните односи, меѓународното право, културата или науката;
   4. активно познавање на еден од трите најчесто користени јазици на ЕУ (англиски, француски, германски), а пожелно и втор странски јазик на напредно ниво (Б1);
   5. да има општа здравствена способност;
   6. да не му е изречена казна забрана на вршење професија, дејност или должност;
   7. да има соодветен безбедносен сертификат или да се стекне со истиот пред потпишување на указот за поставување од Претседателот на Републиката.
10. За времетраењето на мандатот, шефот на ДКП од ставот 2 од овој член ги остварува правата и обврските од работниот однос во Министерството, а по завршувањето на мандатот му престануваат сите права од работниот однос.

(4) Од вкупниот број шефови на ДКП најмалку 75% се именувани од редот на дипломатите во Министерството.

(5) При именување на шефовите на ДКП-а ќе се обезбеди соодветна и правична застапеност на сите заедници и еднаква родова застапеност.

**Мандат на шеф на ДКП**

**Член 43**

1. Мандатот на шефот на ДКП трае четири години и започнува од денот на преземањето на должноста во државата на приемот или меѓународната организација.
2. Мандатот на шефот на ДКП од став 1 на овој член, може по исклучок, кога тоа го бараат интересите на државата, еднократно да биде продолжен најмногу до 12 месеци, врз основа на претходна усогласеност на министерот и Претседателот на Републиката, кога се работи за амбасадор, односно министерот и Претседателот на Владата кога се работи за генерален конзул.
3. По завршување на мандатот од став 1 на овој член, истото лице може да биде именувано за шеф на ДКП доколку поминале две години од неговото враќање во земјата.

**Нерезидентен амбасадор**

**Член 44**

1. Вонреден и ополномоштен амбасадор може да биде акредитиран како нерезидентен амбасадор на Република Северна Македонија истовремено за една или повеќе држави односно меѓународни организации во согласност со државата на приемот.
2. Како нерезидентен амбасадор може да биде акредитиран дипломат со седиште во Министерството кој ги исполнува условите за шеф на ДКП од член 42, став 1 од овој Закон, по претходна усогласеност на министерот со Претседателот на Републиката.

**Постапка за именување на шеф на ДКП**

**Член 45**

1. Организационата единица надлежна за човечки ресурси, на почетокот на секоја година, во рок не подолг од 30 дена изготвува листа на дипломати кои ги исполнуваат условите за шеф на ДКП предвидени во член 42, став 1 од овој закон, а кои на претходно барање на организационата единица за човечки ресурси позитивно се произнеле во однос на нивниот интерес за шеф на ДКП.
2. Листата на дипломати заедно со нивните биографии се доставува до Кабинетот на министерот, со списокот на држави и меѓународни оганизации, каде во следната календарска година истекува мандатот на шефовите на ДКП. Министерот во првиот квартал од годината спроведува интервју со кандидатите за секое ДКП поединечно.
3. На интервјуто присуствуваат заменикот на министерот, државниот секретар, генералниот директор за организациони работи и генералниот директор надлежен за ДКП-то.

**Член 46**

1. По извршеното интервју од член 45 став 2, започнува усогласувањето со Претседателот на Републиката за кандидатот за амбасадор.
2. Врз основа на усогласеноста меѓу Претседателот на Републиката и министерот, постапката за именување на амбасадор на Република Северна Македонија ја поведува министерот, кој до Владата доставува предлог за именување на амбасадор.
3. По прифаќање на предлогот од страна на Владата, претседателот на Владата писмено го информира Претседателот на Републиката за предлогот за именување на амбасадор, а Претседателот на Републиката писмено се изјаснува по однос на предлогот до претседателот на Владата, најдоцна во рок од 30 дена од приемот на предлогот.
4. По добивањето на позитивен став од Претседателот на Републиката во однос на предлогот за кандидат за амбасадор, Министерството бара агреман од државата на приемот за кандидатот за амбасадор.
5. Во постапката за именување на амбасадор при меѓународна организација, не се бара агреман, туку важат правилата на меѓународната организација за поставување на постојан претставник на ранг на амбасадор.
6. По добивање на агреманот или соодветната согласност од меѓународната организација, кандидатот за амбасадор започнува подготовки за преземање на должноста, кои траат најмногу 60дена и се сметаат за завршени по завршниот разговор на кандидатот на амбасадор со министерот и колегиумот во Министерството.
7. По завршниот разговор од ставот 6 на овој член, кандидатот ги презентира своите согледувања за односите со државата на приемот или меѓународната организација пред работното тело на Собранието надлежно за надворешна политика.
8. По завршените подготовки, Претседателот на Републиката потпишува указ за поставување на амбасадорот.
9. Начинот на спроведување на подготовките за преземање на должноста, обуката и организацијата на завршниот разговор на кандидатот за амбасадор, се уредува со подзаконски акт кој го донесува министерот.
10. По објавување на указот во „Службен весник на Република Северна Македонија“, министерот го парафира, а Претседателот на Републиката го потпишува акредитивното писмо.
11. Амбасадорот ја презема должноста во државата на приемот или меѓународната организација, најдоцна во рок од 30 дена од приемот на акредитивното писмо.

**Постапка за именување генерален конзул**

**Член 47**

1. По извршеното интервју од член 45 став 2, министерот поведува постапка за именување на генерален конзул, со доставување предлог на кандидат за генерален конзул до Владата.
2. По прифаќање на кандидатот од страна на Владата, Министерството бара егзекватура од земјата на приемот.
3. По добивање на егзекватурата, кандидатот за генерален конзул започнува со подготовки за преземање на должноста, кои траат најмногу 60 дена и се сметаат за завршени по завршниот разговор на кандидатот со министерот и Колегиумот.
4. Начинот на спроведување на подготовките за преземање на должноста, обуката и организацијата на завршниот разговор на кандидатот за генерален конзул, се уредува со подзаконски акт кој го донесува министерот.
5. По добиената егзекватура и завршените подготовки, Владата донесува одлука за именување генерален конзул.
6. Со објавување на одлуката од став 5 на овој член во „Службен весник на Република Северна Македонија”, министерот го парафира, а претседателот на Владата го потпишува патентното писмо за генералниот конзул.
7. Генералниот конзул ја презема должноста во државата на приемот најдоцна во рок од 30 дена по приемот на патентното писмо.

**Постапка за отповикување шеф на ДКП**

**Член 48**

1. Најдоцна шест месеци пред истекот на мандатот на шефот на ДКП-то:

* Претседателот на Владата на предлог на министерот, го информира Претседателот на Републиката за истекот на мандатот на амбасадорот;
* Министерот го информира претседателот на Владата за истекување на мандатот на генералниот конзул.

1. Министерот, по претходна усогласеност со Претседателот на Републиката, односно Претседателот на Владата, го известува шефот на ДКП за истекот на мандатот, односно престанок на должноста, по што шефот на ДКП ги започнува подготовките за негово враќање.
2. Најдоцна 30 дена пред датумот на завршување на мандатот односно датумот на престанок на должноста во „Службен весник на Република Северна Македонија” се објавуваат указот на Претседателот за отповикување на амбасадорот и одлуката на Владата за престанок на должноста на генералниот конзул, по што министерот носи решение за враќање.
3. По враќањето во земјата, шефот на ДКП во рок од 60 дена поднесува писмен извештај за својата работа до Министерството.

**Член 49**

1. Мандатот на шефот на ДКП-то може да трае и пократко од четири години доколку:

* самиот тоа го побара;
* биде прогласен за persona non grata од страна на државата на приемот;
* е осуден за кривично дело за кое е пропишана казна затвор, со денот на правосилноста на пресудата;
* две години по ред добие оценка „не задоволува“;
* со своето работење или однесување причинува штета на интересите и угледот на државата.

1. За отповикување на шефот на ДКП во случаите од став 1 на овој член се спроведува постапка утврдена со Уредба на Владата што се донесува по претходна усогласеност со Претседателот на Републиката.
2. Во случаите од став 1, алинеја 3, 4 и 5 на овој член, шефот на ДКП се отповикува најдоцна во рок од 30 дена.

**Оценување на шеф на ДКП**

**Член 50**

1. Шефот на ДКП за својата работа се оценува еднаш годишно, во првиот квартал од тековната за претходната година.
2. Шефот на ДКП се оценува ако ја извршува функцијата подолго од шест месеци во годината за која се оценува.
3. Оценувањето го врши петчлена комисија формирана од страна на министерот со која претседава државниот секретар, а чиј што состав се утврдува со Уредба на Владата.
4. Оценувањето се врши врз основа на покажаните резултати од политичката и економската активност, како и за раководењето со претставништвото.
5. Шефот на ДКП може да биде оценет со оцена „се истакнува“, „задоволува“, ,,делумно задоволува“ и „не задоволува“.
6. Шефот на ДКП кој не е задоволен од оценката од ставот 5 на овој член, може во рок од осум дена од денот на приемот на оценката да достави жалба во однос на спроведувањето на постапката за оценување до Државната комисија за одлучување во управна постапка и постапка од работен однос во втор степен.

**Повикување на консултации**

**Член 51**

1. Претседателот на Републиката или министерот може да го повикаат амбасадорот на консултации во земјата, во времетраење не подолго од 60 дена, по што амбасадорот се враќа во државата на приемот.
2. Претседателот на Републиката и министерот заемно се информираат за резултатот од консултациите и писмено се усогласуваат за конечниот став.
3. Претседателот на Владата или министерот може да го повикаат генералниот конзул во земјата на консултации во времетраење не подолго од 60 дена, по што генералниот конзул се враќа во државата на приемот.

**Комисија за избор на дипломати за упатување на работа во ДКП**

**Член 52**

1. Комисијата за избор на дипломати за упатување на работа во ДКП ја формира министерот.
2. Комисијата од став 1 на овој член е составена од пет (5) членови.
3. Членовите на комисијата имаат свои заменици од соодветната организациона единица.
4. Комисијата одлучува со мнозинство гласови.
5. Претставник на синдикатот во кој членува дипломатот има право да присуствува на состаноците на Комисијата од ставот 1 на овој член, без право на глас.

**Упатување на работа во ДКП**

**Член 53**

# Упатување на дипломат на работа во ДКП се врши врз основа на интерен конкурс кој се објавува на внатрешната интернет страница на Министерството и на огласната табла во Министерството, кој задолжително ги содржи групата/работното место во ДКП-то, условите кои треба да ги исполни дипломатот за да има право да се пријави, рокот за пријавување, периодот за кој се врши упатувањето, како и други информации од важност за конкурсот.

1. Дипломатот има право да се пријави на конкурсот, доколу:

а) ги исполнува условите предвидени од конкурсот за упатување во ДКП;

б) има позитивна оценка за работењето во последната година;

в) поседува меѓународно признат сертификат за активно познавање на еден од трите најчесто користени јазици на ЕУ (англиски, француски, германски);

г) поседува потврда за познавање на втор странски јазик на напредно ниво, при што познавањето на јазикот на земјата на приемот ќе се смета за предност;

д) поминале најмалку 24 месеци од денот на враќањето на работа во Министерството.

# Интерниот конкурс од став 1 на овој член се објавува на почетокот на календарската година, не подоцна од месец февруари, а упатувањето се врши не подоцна од 1 август.

# По исклучок од ставот 2 на овој член, во одредени држави во кои почетокот на учебната година во основно и среднообразование не соодветствува со учебната година во Република Северна Македонија, интерниот конкурс се распишува и упатувањето на дипломатот се врши во рок поинаков од тој во став 2 од овој член.

# По истекот на рокот за пријавување, организационата единица надлежна за човечки ресурси во рок од 3 работни дена ја започнува постапката за оценување на кандидатите согласно член 72 од овој закон.

# Организационата единица за човечки ресурси во рок од 10 работни дена ја доставува оценката за дипломатот кој се пријавил на интерниот конкурс до Комисијата за избор на дипломати за упатување на работа во ДКП.

# Комисијата за избор на дипломати за упатување на работа во ДКП врши селекција на кандидатите врз основа на исполнетоста на условите предвидени во интерниот конкурс и оценките и во рок од 30 дена од денот на завршувањето на конкурсот до министерот доставува предлог со најмногупет кандидати.

# Во рок од 14 работни дена од денот на доставувањето на предлогот од ставот 7 на овој член, министерот донесува одлука за избор на дипломат за упатување на работа во ДКП или одлука за неизвршување на избор.

# Доколку на конкурсот не се пријави ниту еден дипломат или министерот донесе одлука за неизвршување на избор, конкурсот се повторува.

# Врз основа на одлуката за избор на дипломат за упатување на работа во ДКП, министерот носи решение за упатување на дипломатот во ДКП.

# Дипломат не може да биде упатен на работа во ДКП доколку има државјанство на државата на приемот.

1. Дипломат може да биде упатен на работа во исто ДКП, доколку поминале најмалку осум години од истекот на мандатот во односното ДКП.
2. По исклучок од ставот 12 на овој член, дипломат може да биде упатен на работа во исто ДКП во два последователни мандати само кога на повторениот конкурс согласно ставот 9 од овој член нема друг пријавен кандидат.
3. При одлуката за избор на дипломат за упатување во ДКП ќе се обезбеди соодветна и правична застапеност на сите заедници и еднаква родова застапеност.
4. Начинот на упатување на работа во ДКП се уредува со подзаконски акт кој го донесува министерот.

# Член 54

# Дипломат заради потребите на службата и непречено функционирање на ДКП, со решение на министерот, може, по исклучок, да биде упатен на работа во ДКП надвор од постапката предвидена со член 53 од овој закон и подзаконскиот акт од член 53 од овој закон, во времетраење не подолго од шест месеци.

# Дипломатот може последователно повторно да биде упатен на работа во ДКП согласно став 1 на овој член, доколку поминале 18 месеци од неговото/нејзиното враќање на работа во Министерството.

**Мандат во ДКП**

**Член 55**

1. Мандатот на дипломат на работа во ДКП трае четири години, без можност за продолжување.
2. По исклучок од ставот 1 на овој член, доколку враќањето на дипломатот е оневозможено од виша сила, мандатот се продолжува до завршувањето на причините заради кои враќањето не е можно.
3. По завршување на мандатот од ставот 1 на овој член, дипломатот има право да се пријави на конкурс за упатување на работа во ДКП доколку поминале 24 месеци од неговото враќање на работа во Министерството.
4. Решение за враќање од работа на дипломатот од ДКП носи министерот најмалку 3 месеци пред истекот на мандатот.

**Предвремено враќање од работа и распоредување во друго ДКП**

**Член 56**

1. Дипломатот може да биде вратен од ДКП и пред истекот на времето за кое е упатен доколку:

* самиот тоа го побара;
* биде прогласен за persona non grata од страна на државата на приемот;
* при затворање на ДКП;
* е осуден за кривично дело за кое е пропишана казна затвор, со денот на правосилноста на пресудата;
* со правосилна одлука му е изречена дисциплинска мерка за утврдена одговорност за дисциплински престап.

1. Дипломатот се враќа во земјата во рок од 30 дена од денот на добивањето на решението за предвремено враќање од алинеите 3, 4 и 5 од ставот 1 на овој член.
2. Начинот на враќање од став 1 на овој член се утврдува со подзаконски акт кој го донесува министерот.
3. Дипломат на работа во ДКП заради потребите на службата, со претходна негова согласност може да биде распореден од едно во друго ДКП, со тоа што времето поминато во двете ДКП-а се засметува во вкупниот мандат.
4. Решение за распоредување од работа на дипломатот од ДКП носи министерот.

# Начинот на распоредување од едно во друго ДКП се уредува со подзаконски акт кој го донесува министерот.

**Упатување на вработени од органи на државната власт и други државни органи во ДКП**

# Член 57

1. Лице вработено во орган на државната власт и друг државен орган може да биде упатено во ДКП, врз основа на писмена спогодба на Министерството со органот на државната власт и друг државен орган.
2. Co спогодбата од став 1 од овој член задолжително се дефинира:

* ДКП во кое се упатува службеникот и времетраењето на мандатот;
* начинот на исплата на платата и надоместоците;
* начинот на финансирањето на специфичната опрема потребна за неговата работа;
* сразмерно учество во режиските трошоците на односното ДКП;
* останатите права и обврски од работниот однос;
* други специфични прашања поврзани со дипломатскиот статус на лицето.

1. По исклучок од ставот 1 од овој член, активниот воен и цивилен персонал, припадниците на резервните сили на армијата и вработените во министерството за одбрана се упатуваат на работа во ДКП во постапка предвидена со Законот за одбраната.
2. На лицата од став 3 на овој член, Министерството им издава патна исправа по доставувањето на решението за упатување донесено од министерот за одбрана.
3. Платата и надоместоците на лицата од став 1 и 3 на овој член се на товар на органот на државната власт и другиот државен орган кој ги испраќа.
4. Лицата од став 1 и 3 на овој член се упатуваат во ДКП за период посочен од органот кој испраќа.
5. За време на работата во ДКП, лицата од став 1 и 3 ги следат политичките насоки од шефот на ДКП-то и редовно го известуваат за нивните активности.
6. Односите меѓу Министерството и органите на државната власт и другите државни органи кои упатуваат лица на работа во Постојаната делегација на Република Северна Македонија во НАТО – Брисел се уредуваат со Уредба на Владата.

**Брачен другар**

**Член 58**

1. Дипломати кои се брачни другари/лица од вонбрачна заедница, можат да бидат упатени на работа во исто или различно ДКП во државата на приемот.
2. Брачен другар/лице од вонбрачна заедница на лицето упатено на работа во ДКП или членови на неговото потесно семејство не можат да бидат ангажирани во ДКП.

**Ангажирање локален персонал**

**Член 59**

1. Шефот на ДКП, за вршење на одредени работи, по претходна согласност од Министерството, може да склучи договор за ангажирање на локален персонал со лице кое е државјанин на државата на прием, државјанин на Република Северна Македонија или државјанин на трета држава со законски престој во државата на приемот, согласно законите на државата на приемот и законите на Република Северна Македонија.
2. Начинот за ангажирање на лицата од став 1 на овој член се утврдува во подзаконски акт кој го донесува министерот.

**Плата и додатоци на платата во ДКП**

**Член 60**

1. Платата,додатоците на плата и надоместоците на определени трошоци на дипломатупатен на работа во ДКП, се утврдуваат со Уредба на Владата, чија примена се разработува со подзаконски акт.
2. Платата се пресметува и исплатува во странска валута, врз основа на основиците за секоја земја одделно, коефициентот по звање и согласно категоризацијата на ДКП-та.
3. Основицата на платата се определува еднаш годишно врз основа на годишната „Листата на индекси на малопродажните цени за животните трошоци" која ја објавуваат надлежните органи на Организацијата на Обединетите нации за земјите на акредитација и други релевантни околности.
4. Платата на дипломатот на работа во ДКП-ата се утврдува со коефициент од 2,80 до 4,50.
5. Платата на административниот службеник од ниво В на работа во ДКП се утврдува со коефициент од 2,70 до 3,70.
6. Платата на административен службеник од ниво Г на работа во ДКП се утврдува со коефициент од 2,00 до 2,60.

# Член 61

1. Дипломат упатен на работа во ДКП има право на додаток на платата во следните случаи:

* за вршител на работите;
* за придружба на брачниот другар/лицето од вонбрачна заедница;
* за обемот и сложеноста на работата;
* за вршење на задачи во отежнати услови на работа како: воени услови, кризни ситуации, елементарни непогоди и тешки климатски услови;

1. На дипломат упатен на работа во ДКП му се признава надоместок на определени материјални трошоци:

* за изнајмување стан;
* за школување на деца за градинка - една година подготвителна настава за училиште, основно и средно образование;
* за превоз до и од работа; и
* други надоместоци утврдени со закон.

1. Начинот и постапката за остварување на правата од ставовите 1 и 2 од овој член се утврдува во подзаконскиот акт од член 60 од овој Закон.

**Здравствено осигурување за време на работа во ДКП**

# Член 62

1. Дипломат упатен на работа во ДКП и членовите на неговото потесно семејство има право на здравствено осигурување.

Дипломат упатен на работа во ДКП, правото на здравствено осигурување го остварува по принципот на реципроцитет со земјите со кои Република Северна Македонија има потпишано договор за заемно здравствено осигурување и министерството ги исплаќа евентуалните трошоци доколку тоа го налагаат прописите на земјата на приемот.

1. Во случај кога услугите од договорот се порестриктивни од основниот пакет здравствени услуги во Република Северна Македонија, истите ќе се обезбедат по пат на јавната набавка од став 3 од овој член.
2. Во земјите со кои Република Северна Македонија нема склучено договор за заемно здравствено осигурување, Министерството обезбедува основен пакет здравствени услуги во земјата на прием по пат на јавна набавка од осигурителни компании кои даваат здравствени услуги.

**Право на надомест при повреда**

**Член 63**

1. Дипломат или член на негово/нејзино потесно семејство, има право на надоместок за лекување и надоместок за изгубените способности за секоја повреда добиена во терористички или каков било физички напад за време на работа во ДКП.
2. Дипломат кој ќе почине за време на работа во ДКП ќе се пренесе во земјата и ќе се погребе на трошок на Министерството. Во случај на смрт на член на потесното семејство на дипломатот кој е во негова придружба, преносот ќе се изврши на трошок на Министерството.
3. Одредбите од ставовите 1 и 2 на овој член се однесуваат и на дипломат кој е упатен на службен пат во странство.

# Право на придружба

# Член 64

1. На брачен другар/лице од вонбрачна заедница кое е во придружба на дипломат упатен на работа во ДКП, согласно закон, му мирува работниот однос кај работодавецот, каде што работел најмалку шест месеци пред заминување во ДКП.
2. Министерството има обврска редовно да ги уплатува придонесите за продолжено пензиско и инвалидско осигурување на брачен другар/лицето од вонбрачна заедница, согласно закон, за време на мирувањето на работниот однос во случајот од ставот 1 на овој член.

**Вработување на член на потесното семејство за време на работа во ДКП**

# Член 65

1. Брачен другар/лице од вонбрачна заедница или друг член од потесното семејство кој е во придружба на дипломатот упатен на работа во ДКП, може да се вработи во државата на приемот, доколку државата на приемот тоа го дозволува, а во тој случај престанува обврската на министерството од став 2 на член 64.

**Примена на одредбите mutatis mutandis**

# Член 66

1. Одредбите на членовите 41, 53, 54, 55, 56,58,60, 61, 62, 63, 64 и 65 од овој закон и Уредбата за плати, надоместоци и додатоци за упатени на работа во ДКП од член 60 од овој закон ќе се применуваат mutatis mutandis на административните службеници од Министерството упатени на работа во ДКП.
2. Административните службеници од ставот 2 на овој член, кои имаат ниво Г, пред упатување на работа во ДКП поминуваат задолжителна обука уредена со подзаконски акт.

**ГЛАВА 3**

**РАБОТНИ ОДНОСИ**

**Општи одредби**

**Член 67**

1. Вработени во Министерството се: дипломати, административни службеници и помошно-технички лица.
2. Дипломатите се носители на дипломатски звања кои се во работен однос на неопределено време во Министерството.

Правата и обврските од работниот однос дипломатите ги остваруваат согласно овој закон, а за прашањата кои не се регулирани со овој закон се применува Законот за работни односи.

1. Административните службеници немаат дипломатски статус и се вработени на правни, информатички, материјално-финансиски, сметководствени и административни работи, поврзани со дипломатски и конзуларни работи.

Правата и обврските од работниот однос административните службеници ги остваруваат согласно Законот за административни службеници и Законот за вработените во јавниот сектор, а за прашањата што не се регулирани со тие закони се применува Законот за работни односи.

1. Правата и обврските од работниот однос помошно-техничките лица ги остваруваат согласно Законот за работни односи.

# Министерството ги применува одредбите од законот за употреба на јазиците во внатрешната комуникација, комуникација со другите органи и со јавноста.

# Категоризација на работни места на дипломатите

# Член 68

# Работните места на дипломатите се класифицираат во три категории и тоа:

# Категорија А – државен секретар;

# Категорија Б – раководни работни места на дипломати;

# Категорија В – работни места на дипломати.

**Услови за вработување**

# Член 69

1. Работен однос како дипломатво Министерството може да заснова лице кое ги исполнува општите и посебните услови утврдени со овој Закон.
2. Општи услови се:

* да е полнолетен државјанин на Република Северна Македонија;
* активно познавањена македонскиот јазик;
* да има општа здравствена способност за работа;
* со правосилна пресуда да не му е изречена казна или прекршочна санкција забрана за вршење професија, дејност или должност;

(3)Посебни услови се:

* да има соодветно високо образование од општествено-хуманистичките науки;
* активно да познава еден од трите најчесто користени јазици на ЕУ (англиски, француски, германски);
* да познава компјутерски програми за канцелариско работење;
* да се стекне со соодветен безбедносен сертификат до полагањена дипломатски испит.

# Постапка за вработување

**Член 70**

1. Постапката за вработување дипломат се спроведува со јавен оглас.
2. Постапката за вработување дипломатзадолжително предвидува:

* административна селекција;
* писмена и уснапроверка на знаењето на пријавениот странски јазик;
* писмена и усна проверка на знаењетоод областа на уставното уредување на Република Северна Македонија, надворешната политика, меѓународните односи и дипломатијата.

1. Секоја фаза од ставот 2 на овој член има елиминаторен карактер.
2. За сите кандидати кои ќе влезат во потесниот избор се спроведува безбедносна проверка.
3. Од кандидатите кои ја поминале административната селекција и со највисоки резултати ги поминале проверките од став 2 од овој член, се изготвува ранг листа од 10 кандидатикои се упатуваат на интервју.
4. По завршеното интервју се изработува конечна ранг листа од 3 кандидати од кои во рок од 5 работни дена од денот на доставување на конечната ранг листа министерот врши избор.
5. На одлуката за избор незадоволниот кандидат има право на жалба во рок од осум дена до Државната комисија за одлучување во управна постапка и постапка од работен однос во втор степен.
6. Начинот за вработување дипломат во Министерството, содржината на јавниот оглас, формата и содржината на пријавата, начинот на извршување на административната селекција, проверките, начинот на спроведување на интервјуто и рангирањето на кандидатите се утврдуваат со подзаконски акт кој го пропишува министерот.
7. При вработување задолжително ќе се обезбеди соодветна и правична застапеност на сите заедниции еднаква родова застапеност.

**Приправнички стаж и дипломатски испит**

**Член 71**

1. Лице кое се вработува по прв пат во министерството по пат на јавен оглас се вработува како приправник.
2. Приправничкиот стаж трае дванаесет месеци.
3. За време на приправничкиот стаж приправникот се оспособува за самостојно вршење на работните задачи, ја следи програмата и планот за обуки и му се исплатува 80% од платата за работното место.
4. Во последниот месец од приправничкиот стаж, приправникот полага дипломатски испит.
5. Дипломатскиот испит се состои од писмен и устен дел на теми поврзани со работата на Министерството.
6. За положениот дипломатски испит на приправникот му се издава уверение за положен дипломатски испит и истиот се стекнува со дипломатско звање аташе, по што со решение на министерот се распоредува на работно место за кое е избран.
7. Приправникот има право да го полага дипломатскиот испит најмногу два пати.
8. Доколку приправникот не го положи дипломатскиот испит и по втор пат, му престанува работниот однос во Министерството.
9. Начинот на спроведување на дипломатскиот испит, програмата и планот за обука, Комисијата за спроведување на дипломатскиот испит и образецот на Уверението за положен дипломатски испит се утврдуваат со подзаконски акт кој го донесува министерот.

**Оценување на дипломатите**

**Член 72**

1. Оценувањето се врши врз основа на податоците за резултатите од работата, квалитетот и ефикасноста во извршувањето на работните задачи, како и работните и личните квалитети.
2. Оценувањето е тајно и се врши за последната година во случај на:

* пријавување на интерен конкурс за раководно работно место;
* пријавување на интерен конкурс за упатување во ДКП;
* враќање од мандат на работа во Министерството, во рок од не подолг од 30 дена од денот на враќањето на работа во Министерството;
* редовно преминување во повисоко дипломатско звање.

1. Дипломатот се оценува врз основа на извештај од страна на непосредниот раководител што го потврдува директорот на директоратот, односно раководителот на службата каде што дипломатот е распореден.
2. Раководителот на одделение се оценува врз основа на извештај од страна на непосредниот раководител што го потврдува директорот на директоратот, односно раководителот на службата каде што дипломатот е распореден и извештај од сите дипломати распоредени во одделението кое штого раководи.
3. Помошник директорот се оценува врз основа на извештај од страна на непосредниот раководител што го потврдува генералниот директор и извештај од секој од раководителите на одделенија во секторот што го раководи.
4. Директорот се оценува врз основа на извештај од страна на непосредниот раководител што го потврдува државниот секретар и извештај од секој од помошниците директори во директоратот што го раководи.
5. Раководителот на служба се оценува врз основа на извештај од страна на непосредниот раководител и извештај од дипломатите распоредени во службата.
6. Генералниот директор се оценува врз основа на извештај од страна на министерот и извештај од секој од директорите во генералниот директорат што го раководи.
7. Извештаите од ставовите 3, 4, 5, 6, 7 и 8 на овој член се доставуваат до организационата единица за човечки ресурси во рок од 3 работни дена од моментот на приемот на обрасците за оценување.
8. Организационата единица надлежна за човечки ресурси ја сумира оценката за дипломатот во рок од 7 работни дена од моментот на добивањето на извештаите од ставовите 3, 4, 5, 6, 7 и 8 на овој член.
9. Копија од сумираната оценка се доставува до дипломатот кој има право на жалба против постапката за оценување до Државната комисија за одлучување во управна постапка и постапка од работен однос во втор степен во рок од 8 дена од добивањето на оценката.
10. Начинот, обрасците за оценување и формата на извештајот се утврдуваат со подзаконски акт кој го донесува министерот.

**Оценка**

**Член 73**

1. Оценката може да биде: „се истакнува“, „задоволува“, „делумно задоволува“ и „не задоволува“.
2. Оценката „се истакнува“, се дава кога дипломатот работните задачи ги извршува професионално, стручно, пред крајниот рок, со висок квалитет и резултатишто се над очекуваните.
3. Оценката „задоволува“, се дава кога дипломатот работните задачи ги извршува професионално, ефикасно и според планираната динамика, со квалитет и резултати кои се во рамките на очекуваните.
4. Оценката „делумно задоволува“, се дава кога дипломатот работните задачи ги извршува делумно и не секогаш ефикасно и според планираната динамика, со квалитет и резултати кои се под очекуваните.
5. Оценката „не задоволува“, се дава кога дипломатот работните задачи ги извршува ограничено, нецелосно, непрофесионално и неефикасно, на начин што негативно влијае на колективот и покажува непочитување кон колегите и претпоставените.

# Дипломатско-конзуларни звања

# Член 74

# Дипломатите се стекнуваат со следните дипломатски звања:

а) високи дипломатски звања

1. амбасадор;

2. ополномоштен министер

3. министер советник; и

4. советник.

б) секретарски дипломатски звања

1. прв секретар;
2. втор секретар;
3. трет секретар; и
4. аташе.
5. На дипломатите упатени на мандат во конзуларно претставништво за време на тој мандат им се утврдуваат следните конзуларни звања:
6. генерален конзул;
7. конзул;
8. вицеконзул и
9. конзуларен агент.
10. Конзуларните звања од ставот 2 на овој член соодветствуваат на следните дипломатски звања:
11. генерален конзул на ополномоштен министер;
12. конзул на министер советник или советник;
13. вице-конзул на втор или прв секретар;
14. конзуларен агент на трет секретар или аташе.

**Преминување во повисоко дипломатско звање**

**Член 75**

1. Дипломатот редовно преминува во непосредно повисоко дипломатско звање со исполнување на следните кумулативни услови:

а) Дипломат по помината една (1) година во звање аташе,оценка „се истакнува“ или „задоволува“ и поминати обуки во Министерството од член 85, се стекнува со дипломатско звање трет секретар;

б) Дипломат по поминати две (2) години во звање трет секретар,оценка „се истакнува“ или „задоволува“ и поминати обуки во Министерството од член 85, се стекнува со дипломатско звање втор секретар;

в) Дипломат по поминати три (3) години во звање втор секретар,оценка „се истакнува“ или „задоволува“ и поминати обуки во Министерството од член 85, се стекнува со дипломатско звање прв секретар;

г) Дипломат по поминати три (3) години во звање прв секретар,оценка „се истакнува“ или „задоволува“,  поминати обуки во Министерството од член 85, потврда за познавање на втор странски јазик на напредно ниво (Б1) и положен советнички испит, се стекнува со дипломатско звање советник;

д) Дипломат по поминати четири (4) години во звање советник, оценка „се истакнува“ или „задоволува“, минимум две (2) години раководно искуство во Министерството или еден мандат на работа во ДКП, се стекнува со дипломатско звање министер советник;

ѓ) Дипломат по поминати пет (5) години во звањето министер советник, оценка „се истакнува“ или „задоволува“, минимум пет (5) години раководно искуство во Министерството и  два мандати на работа во ДКП и одбранет труд,се стекнува со дипломатско звање ополномоштен министер;

е) Дипломат по поминати шест (6) години во звање ополномоштен министер,оценка „се истакнува“ или „задоволува“, минимум седум (7) години раководно искуство во Министерството и два мандати на работа во ДКП, се стекнува со дипломатско звање амбасадор во министерството.

1. Организационата единица за човечки ресурси најмалку два пати во календарската година, во второто и четвртото тромесечие на годината, започнува постапка за оценување за дипломати кои ги исполнуваат условите за стекнување непосредно повисоко дипломатско звање од став 1 на овој член. За дипломатите кои добиле оценка „се истакнува“ или „задоволува“, решение за  преминување во непосредно повисоко дипломатско звање донесува министерот во рок од 30 дена од денот на доставувањето на известувањето за исполнетост на условите за непосредно повисоко дипломатско звање од став 1 на овој член.
2. Дипломат упатен на работа во ДКП, се стекнува со непосредно повисоко дипломатско звање по враќањето во земја и по исполнување на условите од ставот 1 на овој член.
3. Начинот и содржината на обуките, начинот на полагање на испитот за советник и одбраната на трудот за стекнување на дипломатско звање ополномоштен министер се уредуваат со подзаконски акт кој го донесува министерот.

#### Укинување работни места

##### Член 76

1. Во случај на укинување на работно место во Министерството поради преструктуирање, дипломатот се распоредува на друго работно место согласно дипломатското звање.
2. Доколку дипломатот не го прифати распоредувањето од став 1 на овој член, му престанува вработувањето во Министерството со решение донесено од министерот.
3. Против решението од став 2 на овој член дипломатот има право на жалба до Државната комисија за одлучување во управна постапка и постапка од работен однос во втор степен, во рок од осум дена од приемот на решението.
4. Жалбата изјавена против решението од став 2 на овој член, не го одлага извршувањето.

**Мирување на работниот однос и неплатено отсуство**

**Член 77**

1. На дипломат во Министерството му мируваат правата и обврските од работниот однос кога:

* е именуван на јавна функција утврдена со закон;
* неговиот/нејзиниот брачен другар е упатен на работа во ДКП на Република Северна Македонија иливо меѓународна владина организација;
* е ангажиран во меѓународна владина организација без да биде упатен или кандидиран од Министерството;
* неговиот/нејзиниот брачен другар е упатен на работа во странство од институција во Република Северна Македонија во рамките на меѓународна, техничка, просветна, здравствена, културна, научна и друг вид соработка.

1. Дипломатот има право на неплатено отсуство во времетраење од најмногу две години, поради стручно усовршување кое не е организирано, ниту финансирано од Министерството.
2. Дипломатот што користи отсуство од ставовите 1 и 2 на овој член има должност да се врати на работа во рок од петнаесет (15) дена по престанувањето на основот за отсуството, во дипломатско звање кое го имал пред да го користи отсуството.

**Работа на дипломати и други лица во меѓународни организации**

# Член 78

1. Дипломатот може да биде упатен или кандидиран или поддржан за одредени работни места и функции во меѓународни владини организации кога е тоа од интерес за Република Северна Македонија.
2. За време на ангажирањето во меѓународната организација од став 1 на овој член, доколку меѓународната организација му ги исплатува платата и надоместоците, на дипломатот му мирува работниот однос во Министерството, во спротивно, платата и надоместоците и надоместоците ги исплатува Министерството.

Времето поминато на работа во меѓународна владина организација се пресметува во работнo искуство во Министерството.

1. Министерството може да поддржи кандидатура и на друго лице, државјанин на Република Северна Македонија, за работни места и функции во меѓународни владини организации, доколку ги исполнува предвидените услови на тие организации.

**Плата и додаток на плата**

**Член 79**

1. Платата на дипломатите во Министерството се состои од:

* основица
* компонента за дипломатско звање;
* компонента за раководење.

1. Основицата на платата на дипломатите во Министерството изнесува:

* за државен секретар – 700 бодови
* за високи дипломатски звања – 520 бодови;
* за секретарски дипломатски звања – 360 бодови;

1. Компонентата за дипломатско звање се вреднува на следниот начин:

НИВО БОДОВИ

Амбасадор 130

Ополномоштен министер 90

Министер советник 50

Советник 10

Прв секретар 130

Втор секретар 90

Трет секретар 50

Аташе 10

1. Компонентата за раководење изнесува:

* за раководител на одделение – 10% од бруто платата што се исплаќа за најниското дипломатското звање за раководен дипломат;
* за помошник директор – 20% од бруто платата што се исплаќа за најниското дипломатското звање за раководен дипломат;
* за директор – 30% од бруто платата што се исплаќа за најниското дипломатското звање за раководен дипломат;
* за генерален директор – 40% од бруто платата што се исплаќа за најниското дипломатското звање за раководен дипломат;
* за државен секретар – 60% од бруто платата што се исплаќа за најниското дипломатското звање за раководен дипломат;

1. Начинот на формирање на платата на дипломатите се утврдува со подзаконски акт кој го донесува министерот.
2. Платата на вработените без дипломатски статус се определува согласно Законот за административни службеници и Законот за вработените во јавниот сектор.
3. Платата за сите вработени се надополнува со надоместок за должината на работниот стаж во износ од 0,5 % за секоја завршена година работен стаж, а најмногу до 20%.

**Престанок на работен однос**

**Член 80**

(1) На дипломатот му престанува работниот однос:

- со спогодба;

- на негово барање;

- по сила на закон, и

- во други случаи предвидени со друг закон и колективен договор.

1. На дипломатот му престанува работниот однос со спогодба склучена меѓу дипломатот и министерот.
2. На дипломатот му престанува работниот однос по негово барање ако поднесе писмено барање за престанок на работниот однос, при што отказниот рок е 30 дена од денот на поднесувањето на барањето.

**Член 81**

(1) На дипломатот му престанува работниот однос по сила на закон доколку:

1. со конечен акт на надлежен орган биде одбиено барањето за издавање или продолжување на безбедносен сертификат;
2. ја загуби работната способност, со денот на доставувањето на правосилно решение од надлежен орган за утврдување на изгубената работна способност;
3. биде осуден за кривично дело во врска со службената должност, со денот на правосилноста на пресудата;
4. поради издржување на казна затвор во траење подолго од шест месеци, со денот на започнувањето на издржување на казната;
5. му биде изречена дисциплинска мерка престанок на работниот однос;
6. неоправдано отсуствува од работа најмалку (3) три дена последователно во еден месец;
7. му престане државјанството на Република Северна Македонија, со денот на доставувањето на решението за отпуст од државјанство на Република Северна Македонија;
8. се утврди дека при вработувањето премолчил или дал невистинити податоци во однос на општите и посебните услови за вработување;
9. органот на државната управа надлежен за инспекциски надзор во рок од една година утврди дека дипломатот е вработен спротивно на одредбите од овој закон;
10. да се стекне со услов за старосна пензија;
11. во рок од петнаесет (15) работни дена не се врати на работа по завршувањето на мирувањето на работниот однос или неплатеното отсуство;
12. му е изречена казна забрана за вршење на професија, дејност или должност, со денот на правосилноста на пресудата;
13. по писмен пат не побара да се врати на работа во Министерството, во рок од петнаесет (15) дена од престанокот на јавната функција за која е избран или именуван;

(2) Решение за престанок на работниот однос во случаите од ставот 1 на овој член донесува министерот.

**Член 82**

1. Решението за престанок на работниот однос се врачува лично на дипломатот во работните простории на Министерството, односно на адреса на живеалиштето или престојувалиштето од кое дипломатот доаѓа на работа.
2. Ако дипломатот не може да се пронајде на адресата на живеалиштето, односно престојувалиштето или ако одбие да го прими решението, истото се објавува на огласната табла во Министерството. По изминувањето на (5) пет работни дена од денот на објавувањето на решението на огласната табла се смета дека врачувањето е извршено.

**Право на жалба**

**Член 83**

1. Против решението за престанок на работниот однос дипломатот има право на жалба доДржавната комисија за одлучување во управна постапка и постапка од работен однос во втор степен, во рок од 15 дена од денот на врачувањето на решението.
2. Вработениот кој не е задоволен од конечната одлука на Комисија од ставот 1 на овој член има право на судска заштита.

**Синдикално организирање**

**Член 84**

1. Дипломатите и другите вработени во Министерството имаат право да основаат и да членуваат во синдикални организациизаради заштита на своите права кои произлегуваат од работниот однос, како и професионални, стручни, економски, социјални, културни и други интереси.

1. Никој не смее да биде ставен во понеповолна положба поради членство во синдикат, односно учество или неучество во дејност на синдикат.

1. Синдикалните претставници, со цел да ги штитат и промовираат правата и интересите на членовите на синдикатот комуницираат со министерот, или лице определено од министерот.

1. Во постапките кои ги засегаат членовите на синдикатите, а се однесуваат за остварување на права и обврски од работен однос, синдикатите имаат право да дадат мислење.

**Стручно оспособување и усовршување**

**Член 85**

1. Министерството се грижи за постојано стручно оспособување и усовршување на дипломатите.
2. Обуките за стручно оспособување и усовршување на дипломатите од секретарските дипломатски звања и за дипломатско звање советник се организираат од дипломатската академија најмалку двапати годишно, во првото и третото тромесечие на годината.
3. Обуките за стручно оспособување и усовршување на дипломатите за стекнување на непосредно повисоко дипломатско звање се организираат во последната година пред дипломатот да го исполни условот години поминати во звање согласно член 75 од овој закон.
4. Министерството континуирано организира и обуки за изучување странски јазици за сите вработени.
5. Министерството организира и обуки од специфични области кои произлегуваат од работата во Министерството.
6. Меѓусебните права и обврски на Министерството и дипломатот кој е упатен на специјализација и обука за потребите на Министерството во странство, се уредуваат со писмен договор во кој се утврдува обврската на дипломатот за работа во Министерството по завршување на специјализацијата и обуката во странство во период сразмерен на периодот поминат на специјализацијата и обуката во странство.
7. За времетраење на специјализацијата и обуката од став 6 од овој член на која дипломатот е упатен за потребите на Министерството, има право да му биде исплатена плата, но не подолго од една година од денот на упатувањето.
8. Дипломат и административен службеник, упатен на работа во ДКП, за времетраењена мандатот нема право да студира на додипломски, постдипломски, докторски и постдокторски студии на универзитет во странство.
9. Член на потесното семејство кој е во придружба на лицето од став 8 на овој член, за времетраењето на мандатот нема право да користи стипендија од и во државата на приемот.
10. Начинот на спроведување на стручното оспособување и усовршување и обуките се утврдува со акт кој го донесува министерот.

**Награди, благодарници и признанија**

**Член 86**

1. Министерот доделува награди, благодарници и признанија на вработените во Министерството за долгогодишна работа во дипломатската служба, за постигнати исклучителни резултати во работата, за особен придонес за унапредување на угледот на државата и дипломатската служба.
2. За особен придонес за реализирање на стратешките цели, политички приоритети и интереси на Република Северна Македонија, министерот може да додели благодарници или признанија на други лица, кои не се вработени во Министерството.
3. Иницијатива за доделување на награда, благодарница и признание може да поднесе раководен дипломат или шеф на ДКП до државниот секретар, кој доставува предлог до министерот.
4. Начинот на доделување на наградите, благодарниците и признанијата, како и изгледот, моделот, видот, материјалот, формата и содржината се утврдува со подзаконски акт кој го донесува министерот.

**ДИСЦИПЛИНСКА И МАТЕРИЈАЛНА ОДГОВОРНОСТ НА ДИПЛОМАТИТЕ**

**Дисциплинска одговорност**

**Член 87**

1. Дипломатот е лично одговорен за вршењето на работите и работните задачи од работното место.
2. За повреда на службената должност дипломатот, одговара дисциплински.
3. Одговорноста за сторено кривично дело, односно прекршок не ја исклучува дисциплинската одговорност на дипломатот.

**Видови дисциплинска одговорност**

**Член 88**

1. Дипломатот одговара дисциплински за дисциплинска неуредност и дисциплински престап.

**Покренување на дисциплинска постапка**

**Член 89**

(1) Иницијатива за покренување дисциплинска постапка против дипломат поднесува секој дипломат и друго лице, во согласност со закон, и истата треба да биде образложена.

(2) Иницијатива за покренување на дисциплинска постапка против дипломат за дисциплински престап од членот 93 став (1) точка 23 и 24 од овој закон поднесува Државната изборна комисија, односно Државниот завод за статистика.

(3) Предлог за покренување на дисциплинска постапка против дипломатот поднесуванепосредно претпоставениот раководител, директорот на директоратот во кој дипломатот е распореден или раководителот на службата за внатрешна контрола.

**Застареност на поведување дисциплинска постапка**

**Член 90**

1. Дисциплинска постапка не може да се поведе ако поминале 60 дена од денот кога предлагачот од член 89 став 3 дознал за повредата на службената должност.
2. Дисциплинска постапка не може да се поведе ако поминала една година од денот кога е сторена повредата на службената должност, освен кога дисциплинската постапка се поведува по наод на внатрешна ревизија за што рокот на застареност е две години.
3. Ако повредата на службената должност повлекува и кривична одговорност, дисциплинската постапка за утврдување на одговорноста на дипломатот застарува во рок од две години од денот на дознавањето за повредата.
4. Роковите од ставовите 1, 2 и 3 на овој член се однесуваат и на административните службеници кога тие се упатени на работа во ДКП.

**Дисциплинска неуредност**

**Член 91**

(1) Дисциплинска неуредност претставува полесна повреда на работната дисциплина, работните задачи, угледот на институцијата или на дипломатот, и тоа:

1. непочитување на работното време, распоредот и користењето на работното време;
2. неуредно чување на службените списи и податоци;
3. неоправдано неизвестување на непосредно претпоставениот, за спреченоста да дојде на работа до три часа од почетокот на работното време
4. неизвршување, несовесно, ненавремено или небрежно вршење на работните задачи со полесни последици од повредата;
5. непристојно однесување при вршење на работа и работни задачи со полесни последици од повредата;
6. неоправдано одбивање на обука од член 85 став 5 на која се упатува.

**Постапка и изрекување на дисциплинска мерка за дисциплинска неуредност**

**Член 92**

1. Непосредно претпоставениот раководен дипломат во рок од 7 работни дена од дознавањето за неуредноста до државниот секретар доставува писмен извештај во кој се објаснува неуредноста и се предлага изрекување на мерка за дисциплинска неуредност.
2. По исклучок, доколку нема непосредно претпоставен раководен дипломат, тој е отсутен или одбие да поднесе писмен извештај, извештајот го поднесува директорот на директоратотилираководителот на службата за внатрешна контрола.
3. Пред изрекување на мерката дипломатот се известува писмено за наводите што постојат против него и тој има можност во рок од три работни дена да даде писмен одговор на извештајот од ставот (1) на овој член.
4. Дисциплинска мерка против дипломатот за дисциплинска неуредност ја изрекува државниот секретар, во рок од седум работни дена од денот на добиениот писмен извештај од ставот (1) на овој член.
5. Против одлуката од ставот (4) на овој член дипломатот има право во рок од осум дена да поднесе жалба до Државната комисија за одлучување во управна постапка и постапка од работен однос во втор степен.

**Дисциплински престап**

**Член 93**

1. Дисциплински престап претставува потешка повреда на службената должност, работната дисциплина, угледот на институцијата и државата, и тоа:
2. неизвршување, несовесно, ненавремено или небрежно вршење на работните задачи, со потешки последици од повредата;
3. непристојно однесување на дипломатот при вршење на работа или работните задачи, со потешки последици од повредата;
4. искажување и застапување на политичкото уверување во вршењето на работните задачи, учество во изборни активности или други јавни настапи од таков карактер во текот на работното време, доведување во прашање на својот статус на дипломат со вршење на партиски активности, носење или истакнување на партиски симболи во работната просторија;
5. одбивање извршување или постапување спротивно написмена инструкција  за извршување на работни задачи од итна и неодложна природа издадена од непосредно претпоставениотили друг претпоставендипломат, со потешки последици од повредата;
6. ненаменско и спротивно на упатствата користење и употреба на доверените финансиски средства и средствата за работа;
7. незаконито располагање со материјалните и финансиските средства и/или прибавување на лична корист во вршењето на работните задачи;
8. злоупотреба на овластување и/или одбивање на вршење на работни задачи поврзани со работното место на кои е распореден;
9. непреземање или нецелосно преземање на пропишаните мерки за осигурување на безбедноста на доверените предмети во работа;
10. предизвикување на материјална штета со намера или од крајно невнимание;
11. повторување на дисциплинска неуредност повеќе од два пати во тековната година;
12. примање на подароци или прибавување на друг вид на лична корист при вршењето на работите и работните задачи;
13. непријавување судир на интереси;
14. злоупотреба на дипломатскиот статус и привилегиите и имунитетите;
15. злоупотреба на боледување;
16. злоупотреба на лични податоци;
17. злоупотреба на доверливи податоци;
18. одавање на класифицирана информација со степен на тајност утврдена со закон;
19. користење на дипломатската пошта спротивно на нејзината намена;
20. внесување и употреба, како и работење под дејство на алкохол или наркотични средства;
21. непридржување кон прописите за заштита од болест, безбедност и здравје при работа, пожар, експлозија, штетно дејствување на отрови и други опасни материи и на прописите за заштита на животната средина;
22. навредливо или насилничко однесување на работното место;
23. непостапувањето по обврската за оценување на дипломатите;
24. неоправдано одбивање на учество во работата на органите во кои е избран за спроведување на изборна постапка, попис, како и во други постапки утврдени со закон;
25. спречување на избори и гласање, повреда на избирачкото право и на слободата на определување на избирачите, поткуп при избори, повреда на тајноста на гласањето, уништување на изборни исправи, или изборна измама кои како член на изборен орган, ги извршил дипломатот.

**Член 94**

1. Државниот секретар, со решение формира Комисија за водење дисциплинска постапка во рок од 8 работни дена од денот на поднесувањето на предлогот за покренување на дисциплинска постапка во кој задолжително се содржани причините за поведување на постапката.
2. Комисијата од ставот 1 на овој член е составена од претседател, кој е раководен дипломат и два члена и нивнизаменици(во натамошниот текст: дисциплинска комисија).
3. Доколку дипломатот против кого се води дисциплинската постапка е член на синдикат, Комисијата од ставот 1 на овој член е составена од претседател, кој е раководен дипломат и 4 члена, од кои еден член е претставник на синдикатот. Секој од членовите на комисијата има свој заменик.
4. Синдикатот во кој членува дипломатот против кого се води дисциплинската постапка во рок од 3 работни дена од денот на добивањето на барањето за определување на член, определува член во дисциплинската комисија од став (3) на овој член. Доколку синдикатот не определи член во предвидениот рок, постапката продолжува согласно став 2 од овој член.
5. Дипломатот против кого се води дисциплинската постапка има право лично, усно или писмено да се произнесе по наводите во предлогот за покренување на дисциплинска постапка.
6. Дисциплинската комисија, по изведувањето на доказите и произнесувањето на дипломатот против кој е поведена постапката, со мнозинство гласови преку тајно гласање, се изјаснува за дисциплинската одговорност на дипломатот.
7. Доколку дисциплинската комисијата утврди дека дипломатот не е одговорен за дисциплинскиот престап за кој се товари, му предлага на државниот секретар да го отфрли предлогот.
8. Доколу дисциплинската комисија,по спроведената постапка утврди одговорностна дипломатот, му предлага соодветна мерка на државниот секретар.
9. Министерот, врз основа на предлогот на државниот секретар и комисијата во рок од 8 дена носи решение за изрекување на дисциплинска мерка, односно за отфрлање на предлогот или за запирање на постапката.
10. Дисциплинската постапка завршува во рок од 60 дена, сметано од денот на донесувањето на решението за формирање на комисијата од ставот(1) на овој член.
11. Дисциплинската постапка против дипломат кој е на работа во ДКП се води и преку средства за електронска комуникација и видео-телеконференциска врска и завршува во рок од 30 дена, сметано од денот на донесувањето на решението за формирање на комисијата од ставот(1) на овој член.
12. Решението за отфрлање на предлогот, односно решението за изрекување на дисциплинската мерка се врачува лично на дипломатот, по правило, во работните простории на институцијата, односно на адреса на живеалиштето, односно престојувалиштето од кое дипломатот доаѓа на работа.
13. Ако дипломатот не може да се пронајде на адресата на живеалиштето, односно престојувалиштето или ако го одбие врачувањето, решението се објавува на огласната табла во министерството. По изминувањето на осум работни дена од денот на објавувањето на огласната табла се смета дека врачувањето е извршено.
14. Против решението  за изрекување на дисциплинската мерка дипломатот, преку Министерството, има право да поднесе жалба до Државната комисија за одлучување во управна постапка и постапка од работен однос во втор степенво рок од осум дена.
15. Начинот на водење на дисциплинска постапка и образецот за тајното гласање го донесува министерот со подзаконски акт.

**Дисциплински мерки**

**Член 95**

1. Доколку се утврди дисциплинска неуредност, на дипломатот му се изрекуваедна од следните дисциплински мерки:
   * писмена опомена и
   * парична казна во висина од 20% од висината на едномесечниот износ на нето платата исплатена во последниот месец пред дисциплинска неуредност, во траење од еден до три месеци.
2. Доколку се утврди дисциплински престап, надипломатот му се изрекува една од следните дисциплински мерки:
   * парична казна во висина од 30% од висината на едномесечниот износ на нето платата исплатена во последниот месец пред сторување на дисциплинскиот престап во траење од еден до шест месеци;
   * враќање во непосредно пониско дипломатско звање;
   * престанок на работниот однос.
3. При изрекување на дисциплинските мерки од ставовите 1 и 2 на овој член се земаат предвид тежината на повредата, последиците од повредата, степенот на одговорноста на вработениот, околностите под кои е сторена повредата, неговото поранешно однесување и вршењето на работите, како и други олеснителни и отежнителни околности кои се од значење за изрекување на дисциплинската мерка.

**Извршување на парична казна**

**Член 96**

1. Задршката од плата на име изречени парични казни на дипломатот за сторена дисциплинска неуредност или дисциплински престап, во текот на еден месец не може да надмине една третина од износот на неговата вкупна нето плата за тој месец.
2. Ако на дипломатот му престане работниот однос, наплатата на изречената парична казна, по барање на Министерството, ќе ја спроведе надлежен орган во постапка утврдена со закон.

**Суспензија**

**Член 97**

1. Дипломатот може да биде суспендиран од Министерството или ДКП со решение кое го донесува министерот во случаи кога против него е покрената дисциплинска постапка за дисциплински престап, а повредата е од таква природа што неговото натамошно присуство во Министерството или ДКП додека трае постапката штетно ќе се одрази врз службата, односно ќе го осуети или оневозможи утврдувањето на одговорноста за дисциплински престап.
2. Суспензијата од став 1 на овој член трае до донесување правосилна одлука, односно конечна одлука во постапката од ставот 1 на овој член.
3. За време додека трае суспензијата на вработениот му се исплатува 50% од плата за работното место исплатена во месецот пред суспензијата.

**Член 98**

1. На дипломатот на кој му е изречена дисциплинска мерка, за периодот во кој бил под суспензија не му се исплатуваат останатите 50% до полниот износ на плата за работното место на кое бил распореден пред суспензијата.
2. На дипломатот кој е ослободен од одговорност за кривично дело или за дисциплински престап му се исплатуваат останатите 50% до полниот износ на плата за работното место на кое бил распореден пред суспензијата.

**Член 99**

1. Против решенијата донесени во постапката во која е изречена суспензија може да се изјави жалба во рок од осум дена од денот на врачувањето на решението до Државната комисија за одлучување во управна постапка и постапка од работен однос во втор степен.

**Материјална одговорност на дипломатите**

**Член 100**

1. Дипломатот, кој на работа или во врска со работата, намерно или од крајна небрежност ќе предизвика штета на институцијата, е одговорен за настанатата штета и е должен да ја надомести.
2. Предлог за покренување на постапка за утврдување на материјална одговорност против дипломатот поднесува непосредно претпоставениот раководител, директорот на директоратот во кој дипломатот е распореденилираководителот на службата за внатрешна контрола.
3. Државниот секретар, со решение формира комисија за утврдување на материјална одговорност на дипломатот.
4. Комисијата од ставот (3) на овој член е составена од претседател и двајца членови и нивни заменици.
5. Претседател на комисијата е раководен дипломат, а членови се двајца дипломатисо исто или повисоко звање како и дипломатот против кого се води постапка за утврдување на материјална одговорност.
6. Комисијата од ставот (3) на овој член ја утврдува материјалната одговорност за постоење на сторена материјална штета, нејзината висина и начинот на сторување, кој ја предизвикал штетата и кој ќе ја надомести.
7. Комисијата од ставот (3) на овој член за утврдената фактичка состојба поднесува извештај, врз основа на кој државниот секретар донесува одлука за надоместок на штета.
8. Против одлуката од ставот (7) на овој член дипломатот во рок од осум дена има право да поднесе жалба доДржавната комисија за одлучување во управна постапка и постапка од работен однос во втор степен.

**Застареност за поведување постапка за утврдување на материјална одговорност**

**Член 101**

1. Постапката за утврдување на материјална одговорност не може да се поведе ако поминале 90 дена од денот кога непосредно претпоставениот раководител, директорот на директоратот во кој дипломатот е распореден или раководителот на службата за внатрешна контрола дознал за тоа.
2. Постапката за утврдување на материјална одговорност не може да се поведе ако од денот кога е сторена материјалната штета поминале три години.
3. Постапката за утврдување на материјална одговорност не може да се води подолго од 60 дена, сметано од денот на донесувањето на решението за формирање на комисијата од член 100 став (3) од овој закон.
4. Против дипломатот, кој во рок од 60 дена од конечноста на одлуката за надоместок на штета, не ја надомести штетата, Министерството поведува постапка пред надлежниот основен суд.

**Надоместок за претрпена штета**

**Член 102**

1. Ако дипломатот претрпи штета на работа или во врска со работата, Министерството е должно да му ја надомести штетата согласно со одредбите од Законот за облигационите односи.
2. Министерството е должно да ја надомести материјалната штета што дипломатот во вршењето на работите и работните задачи ја предизвикал кон трети лица.

# ГЛАВА 4 СТРАНСКИ ДИПЛОМАТСКО-КОНЗУЛАРНИ И ДРУГИПРЕТСТАВНИШТВА

**Член 103**

1. Дипломатско и конзуларно претставништво во Република Северна Македонија може да отвори држава со која Република Северна Македонија има воспоставено дипломатски односи, врз основа назаемна согласност.
2. Меѓународна владина организација може да има свое седиште на територијата на Република Северна Македонија или може да отвори претставништво врз основа на членството на Република Северна Македонија во таа организација или меѓународен договор.
3. На барање на странска држава или меѓународна владина организација, а на предлог на Министерството, Владата носи одлука за отворање странско ДКП или меѓународна владина организација во Република Северна Македонија.
4. Држава или меѓународна владина организација, покрај претставништвата од ставовите 1 и 2 од овој член, може да отвори и претставништвоза вршење економски,економско-технички, културно-информативнии други сродни дејности, врз основа на меѓународен договор.

**Шеф на странско дипломатско, конзуларно и друго претставништво**

# Член 104

1. По барање од странска држава, на предлог на Министерството, Претседателот дава согласност (агреман) за шеф на странско дипломатско претставништво во Република Северна Македонија.
2. По барање од странска држава, на предлог на Министерството, Владата дава согласност (егзекватура) за шеф на странско конзуларно претставништво во Република Северна Македонија. До издавањето егзекватура, Министерството издава времена дозвола за работа на новоименуваниот шеф на тоа конзуларно претставништво.
3. Министерството, по добиената согласност од ставовите 1 и 2 на овој член, ја известува странската држава.
4. По барање на странска држава, на предлог на Министерството, Владата дава согласност за именување почесен конзул во Република Северна Македонија.

**Член 105**

1. Акредитивните и писмата за отповикување на амбасадорите и на специјалните пратеници на странската држава, во утврдена протоколарна постапка ги прима Претседателот на Републиката.
2. Копии на акредитивните писма претходно му се предаваат на министерот.

# Член 106

1. Патентните писма на генералните конзули на странските држави, во утврдена протоколарна постапка ги прима министерот.

# Почесен конзуларен функционер на странска држава

**Член 107**

1. Држава со која Република Северна Македонија има дипломатски или конзуларни односи може да именува почесен конзуларен функционер (почесен конзул).
2. Почесниот конзул може да биде македонски или странски државјанин со регулиран постојанпрестој во Република Северна Македонија.

**Привилегии и имунитети на странските ДКП-а**

**Член 108**

1. Примената на привилегиите и имунитетите за странските ДКП-а се уредуваат со Уредба на Владата.

**ГЛАВА 5 ИМОТИ**

**Постапки поврзани со недвижни ствари што ги користат ДКП на Република Северна Македонија**

**Член 109**

1. ДКП користат недвижни ствари, што се во државна  сопственост и со нив, во име на Република Северна Македонија, располага Владата.
2. Постапките за продажба, купување, изградба,јавно-приватно партнерство,размена, давање и земање во закуп идавање и примање на дар на недвижни ствари што ги користат ДКП, ги спроведуваат комисии, формирани од министерот согласно член 110 од овој закон.

**Член 110**

1. За секоја продажба, купување, изградба, јавно-приватно партнерство,размена, давање и примање на дар на недвижни ствари се формираат соодветни комисии, составени од пет члена и секретар. Претседател на комисиите е државниот секретар во Министерството, а членови се генералниот директор за организациони работи, двајца дипломати вработени во директоратот за општи и правни прашања и еден претставник од Министерството за финансии.
2. За  давање и земање во закуп  на недвижни ствари се формира  Комисија за време од четири години, составена од три члена:  генералниот директор за организациони работи како претседател и два члена од дипломатите вработени во надлежниот директоратот за општи и правни работи.
3. Претседателот и членовите на комисиите од ставовите 1 и 2  на овој член имаат свои заменици. Комисиите можат, во рамките на нивната работа,  по потреба, да ангажираат надворешни лица – експерти.
4. Работата на комисиите од ставовите 1 и 2  на овој член се уредува со подзаконски акт.

**Член 111**

(1) Владата по предлог на Министерството одлучува за:

- продажба, купување, изградба, јавно-приватно партнерство,размена, давање и примање  на дар на недвижни ствари, штоги користат ДКП на Република Северна Македонија;

- давање во долгорочен закуп на недвижни ствари што ги користат ДКП, кога закупувач е друга држава, меѓународна владина организација и  други правни и физички лица;

- давање на користење и престанок на правото на користење на недвижни ствари што ги користат ДКП.

(2) Министерството одлучува за:

-  давање во краткорочен закуп на недвижната ствар; и

- земање во долгорочен и краткорочен закуп на недвижна ствар за потребите на ДКП.

1. Договорите за продажба, купување,јавно-приватно партнерство,размена, долгорочен закуп, давање и престанок на користење, давање и земање во дар на недвижни ствари во име на Република Северна Македонија, ги склучува министерот или од него овластен, шефот на ДКП.

**Член 112**

Постапката за продажба, купување, изградба, јавно-приватно партнерство,давање и земање во закуп, давање и примање на дар на недвижни ствари за потребите на ДКП се врши согласно законодавството на државата каде се наоѓа недвижната ствар.

**Член 113**

1. За недвижната ствар што е предмет на продажба, купување, јавно-приватно партнерство,размена и давање и примање на дар, се врши проценка на вредноста од овластен проценител  од  државата каде што се наоѓа недвижната ствар.
2. Проценетата пазарна вредност на недвижната ствар претставува почетна цена при јавното наддавање за нејзината продажба.

**Член 114**

1. Продажба на недвижни ствари што ги користат ДКП се врши:

* со постапка на јавно наддавање или
* со непосредна спогодба.

**Член 115**

               Комисијата од член 110 став 1 од овој закон е должна да објави оглас за јавно наддавање  за продажба на недвижната ствар во најмалку еден печатен медиум во државата на акредитација  во рок од 15 дена од денот на објавувањето на одлуката на Владата на Република Северна Македонија за продажба на недвижната ствар во „Службен весник на Република Северна Македонија“.

**Член116**

1. Огласот за продажба со јавно наддавање на недвижни ствари содржи:

 - податоци за недвижната ствар што е предмет на продажба (место, улица и број, катастарска општина, катастарска парцела, број на имотен односно поседовен лист и површина);

- вредноста на недвижната ствар што е предмет на продажба како почетна цена на недвижната ствар е предмет на јавното наддавање;

- висината на паричниот депозит што треба да се уплати за учество во јавното наддавање;

- сметката на која се уплаќа депозитот;

- рокот за уплата на депозитот;

- условите што треба да ги исполнат наддавачите за учество во јавното наддавање;

- рокот во кој треба да се пристапи кон склучување на договорот;

- термин за увид на недвижната ствар и

- место, ден и час на јавното наддавање.

**Член117**

1. На јавното наддавање не може да учествува лице кое не ги исполнува условите од огласот.

**Член 118**

1. Комисијата од член 110 став 1 од овој закон пред почетокот на јавното наддавање ги утврдува и ги соопштува начинот и техничките правила за наддавањето на учесниците.
2. Претседателот на Комисијата раководи со работата на Комисијата и со јавното наддавање.
3. Комисијата за недвижни ствари го спроведува јавното наддавање согласно огласот за јавното наддавање.Јавното наддавање се спроведува на начин при што учесниците на јавното наддавање ја наддаваат почетната цена утврдена во огласот за јавното наддавање. За најповолен наддавач се утврдува учесникот кој понудил највисока цена на јавното наддавање.
4. Комисијата води записник за текот на јавното наддавање.
5. Во записникот од став 4 на овој член се внесуваат податоци за наддавачите.
6. Податоците за наддавачите се запишуваат по редослед на најповолно рангирани наддавачи.
7. Во записникот се утврдува обврската кога истекува рокот во кој најповолниот наддавач треба да пристапи кон склучување на договорот за продажба.
8. Податоците од записникот за јавното наддавање јавно се соопштуваат на учесниците на јавното наддавање.

**Член 119**

1. Кога на јавното наддавање за продажба на недвижна ствар ќе се јави само еден учесник, кој ги прифаќа условите од огласот и ја наддаде почетната цена, единствениот учесник стекнува статус на најповолен наддавач, со кој се склучува договор за продажба на недвижна ствар.
2. Кога на јавнотонаддавање нема учесник, јавното наддавање се повторува, при што вредноста на недвижната ствар се намалува за 10%.
3. Кога и второто јавно наддавање е неуспешно, јавното наддавање се повторува при што вредноста на недвижната ствар се намалува за 20% во однос на вредноста на недвижната ствар објавена во огласот од првото јавно наддавање.

**Член 120**

1. Кога најповолниот наддавач не пристапи кон склучување односно не склучи договор за продажба, следно рангиранот по редослед наддавач што ги исполнил условите и ја наддал почетната цена на јавното наддавање, стекнува статус на најповолен наддавач и можеда пристапи кон склучување на договорот.

**Член 121**

1. Уплатениот паричен депозит од најповолниот наддавач се засметува во постигнатата цена.
2. Висината на паричниот депозит што се уплаќа за учество во јавното наддавање не може да биде помала од 1% од вредноста на недвижната ствар што е предмет на јавното наддавање.
3. Најповолниот наддавач кој нема да пристапи кон склучување на договор за продажба, го губи правото на враќање на паричниот депозит.
4. Паричниот депозит на надавачите кои немаат статус на најповолен наддавач, се враќа.

**Член 122**

1. Недвижна ствар може да се продава со непосредна спогодба врз основа на одлука на Владата само на институции основани од страна на странска држава и/или меѓународни владини организации, кога постои оправдан државен интерес за тоа, но не под проценетата вредност на недвижната ствар.
2. Кога се продава недвижна ствар со непосредна спогодба, со одлуката на Владата се определува непосредниот купувач и вредноста на недвижната ствар, која не може да биде помала од проценетата вредност.

**Член 123**

1. Купување на недвижни ствари за потребите на ДКП се врши со прибирање на писмени понуди или со непосредна спогодба.
2. Недвижна ствар може да се купува со непосредна спогодба врз основа на одлука на Владата само одинституции основани од страна на странската држава или меѓународни владини организации.

**Член 124**

1. Понудите за купување задолжително ги содржат следните податоци:

* назив и седиште на понудувачот,
* предмет на понудата,
* цена односно вредност на понудата,
* период на важност на понудата,
* начин и валута на плаќање (во готово или на рати) и
* нацрт – планови и фотографии,
* доказ за сопственост и
* други документи и услови.

1. Понудите за купување по можност содржат и копија од градежно - инвестиционо – техничка документација за недвижната ствар.
2. Комисијата од член 110, став 1 од овој закон има обврска да обезбеди експертска проценка за состојбата на недвижната ствар од архитектонски, статички и инсталациски аспект од овластен орган за такава проценка во државата каде што се набавува недвижната ствар, да направи анализа на понудите и да даде предлог за избор.
3. При оценката како критериуми за избор на најповолна понуда може да се сметаат: проценета вредност на недвижната ствар која е предмет на понудата, состојбата на недвижната ствар од статички и инсталациски аспект, местоположбата, површина, наменска функционалност, архитектонските квалитети и репрезентативноста на недвижната ствар, катност и обезбеденост со инфраструктура.
4. Владата донесува одлука за купување конкретна недвижна ствар, на предлог на Министерството.

**Член 125**

1. Размена на недвижни ствари што ги користат ДКП, стекнати во државна сопственост по било кој основ, може да се врши ако со размената се стекнува недвижна ствар во која можат да се извршуваат работите и задачите на  ДКП на Република Северна Македонија и кога за недвижната ствар нема интерес да се користи за потребите на ДКП.
2. Размена на недвижни ствари може да се врши со други држави за потреби на нивни дипломатско – конзуларните претставништва, со меѓународни владини организации, со правни и физички лица.
3. Вредноста на недвижните ствари во размената се утврдува врз основа на проценка на пазарната вредност на недвижната ствар од овластен проценител, согласно законодавството на државата каде се наоѓа недвижноста.
4. Кога постои разлика во проценетите вредности на недвижните ствари што се разменуваат, размената може да се изврши со надоместување на разликата во вредноста во паричен износ или со компензација и со друга недвижна ствар.

**Член 126**

1. За размена на недвижните ствари одлучува Владата, на предлог на Министерството. Предлогот за размена содржи:

* потребата од размена;
* вредноста на недвижната ствар во  сопственост на Република Северна Македонија што ја употребува ДКП;
* вредноста на недвижната ствар за која се предлага размена; и
* податоци за недвижните ствари кои се предмет на размена: место, улица и број, катастарска парцела, катастарска општина, површина и други потребни податоци во конкретниот случај.

1. Вредноста на недвижните ствари во размената се утврдува врз основа на проценката на пазарната вредност на недвижната ствар согласно законодавството на државата каде се наоѓа недвижноста.

**Член 127**

1. Недвижните ствари и делови од нив кои не се целосно искористени за потребите на ДКП на Република Северна Македонија или кои не можат краткорочно и долгорочно да се користат, можат да се дадат на долгорочен или краткорочен закуп, со непосредна спогодба, само за потребите на државите и институциите основани од страна на странската држава, дипломатско – конзуларни претставништва на други држави  или за колокација на заеднички простории за ДКП на Република Северна Македонија и други држави, како и за потребите на меѓународните владини организации.

**Член 128**

1. За постапката за купување, продажба, јавно-приватно партнерство, давање и земање во закуп на недвижна ствар, освен во случаи кога станува збор за купување, продажба, давање и земање во закуп на недвижна ствар со државата на прием или трета држава, може да биде ангажирана овластена-лиценцирана агенција за посредување, во согласност со одредбите од оваа Глава и регулативата во државата на приемот.

**Член 129**

1. Изборот на овластена-лиценцирана агенција за посредување се спроведува во постапка со прибирање на минимум три понуди од овластени-лиценцирани агенции и запазување на основните начела на конкурентност, транспарентност, неселективност и професионалност.

**Член 130**

1. За приходите остварени од издавање под закуп на недвижна ствар се отвора посебна потсметка во ДКП.
2. Средствата од приходите од став 1 на овој член се користат за иста намена од која се остварени, во рамките на тековната година.

**Евиденција на недвижни ствари во странство**

**Член 131**

1. Целокупниот недвижен имот на Република Северна Македонија во странство, се евидентира во регистар на недвижности во сопственост на Република Северна Македонија и се води при државниот орган за катастар на недвижности.
2. Во Регистарот од став 1 на овој член се внесуваат податоците за недвижностите на Република Северна Македонија во странство кои до државниот орган за катастар на недвижности ги доставува Министерството.
3. Формата и содржината на Регистарот од став 1 на овој член го пропишува државниот орган за катастар на недвижности, по претходно позитивно мислење од Министерството.

**Постапка поврзана со движни ствари што ги користат ДКП на Република Северна Македонија**

**Член 132**

1. Движните ствари што ги користат ДКП, а кои трајно или времено престанале да ги користат заради неисправност, технолошка некомпатибилност, технолошка застареност или се вишок, можат доколку не се штетни по животната средина и здравјето, да се продадат во земјата на акредитацијата, да се дадат на користење на друго дипломатско - конзуларно претставништво и претставништво во странство на други државни органи на Република Северна Македонија и органи на локална самоуправа на Република Северна Македонија, да се вратат во Министерството или  да се разменат или подарат по основ на договор.
2. За движните ствари од став (1) на овој член, кои се штетни по здравјето и животната средина, ДКПсе должни да преземат соодветни мерки предвидени со законите во земјата на акредитација, заради заштита на здравјето и животната средина.
3. За движните ствари што ги користатДКП, а кои поради нивната дотраеност, неупотребливост или технолошка застареност,не можат да се продадат во земјата на акредитација или разменат по други основи утврдени во став 1 на овој член, ДКП се должни да спроведат постапка за избор  на правно лице кое врши дејност или поседува дозвола за собирање и/или транспортирање на отпад.
4. За продажбата и размената на движните ствари по основите утврдени во ставовите 1 и 3 на овој член, одлучува министерот.

**Член 133**

1. Продажбата на движни ствари што ги користат ДКП се врши врз основа на проценка од овластен проценител во земјата на акредитацијата.
2. Продажбата на движни ствари од став 1 на член 132 се врши по пат на непосредна спогодба ако вредноста на стварите е до 500 евра.
3. Продажбата на движни ствари од  став 1 на член 132 се врши по пат на јавно наддавање ако вредноста на стварите е поголема  од 500 евра.

**Член 134**

1. Движните ствари од член 132 став 1 од овој закон и движните ствари на  претставништво во странство на други државни органи на Република Северна Македонија и органи на локална самоуправа на Република Северна Македонија, може да се дадат на користење без надомест за  потреби на претставништво во странство на други државни органи на Република Северна Македонија и органи на локална самоуправа на Република Северна Македонија и дипломатско конзуларно претставништво, за што соодветно се утврдува и престанок на правото на користење на движни ствари.
2. За потребите на ДКП, врз основа на договор, може да се прими на дар движна ствар од други држави, меѓународни владини организации и други странски правни и физички лица,државјани или со регулиран престој во државата на прием или трета држава.
3. За работите од ставовите 1 и 2 на овој член одлучува министерот.
4. Договорите за давање и прием на движни ствари на користење и давање и примање на дар на движни ствари, за потребите на ДКП, ги потпишува шефот на ДКП, по овластување од министерот.

**Член 135**

1. За постапките запродажба, размена, давање и примање на дар на движни ствари што ги користат ДКП и враќање на движни ствари од ДКП, министерот формира комисии за време од четири години.
2. Комисиите од став 1 на овој член се составени од  три члена и нивни заменици од редот на вработените во директоратот за општи и правни работи и ДКП што ги користи стварите.
3. Работата на комисиите од став 1 на овој член се утврдува подзаконски акт.

**ГЛАВА 6 ПРЕОДНИ И ЗАВРШНИ ОДРЕДБИ**

**Член 136**

1. Дипломат, кој со денот на отпочнување на примената на овој закон, има дипломатско звање аташе, ќе се стекне со дипломатско звање трет секретар, доколку работното искуство во Министерството му еквивалентно или подолго од условот поминати години за стенување на дипломатско звање трет секретар согласно член 75 од овој закон.
2. Дипломат, кој со денот на отпочнување на примената на овој закон, има дипломатско звање трет секретар, ќе се стекне со дипломатско звање втор секретар, доколку работното искуство во Министерството му е еквивалентно или подолго од условот поминати години за стенување на дипломатско звање втор секретар согласно член 75 од овој закон.
3. Дипломат, кој со денот на отпочнување на примената на овој закон, има дипломатско звање втор секретар, ќе се стекне со повисоко дипломатско звање, но не повисоко од прв секретар, доколку работното искуство во Министерството му е еквивалентно или подолго од условот поминати години за стенување на дипломатско звање прв секретар согласно член 75 од овој закон.
4. Дипломат, кој со денот на отпочнување на примената на овој закон, има дипломатско звање прв секретар, ќе се стекне со повисоко дипломатско звање советник, доколку работното искуство во Министерството му е еквивалентно или подолго од условот поминати години за стенување на дипломатско звање советник согласно член 75 од овој закон. Дипломатското звање советник во смисла на овој став се стекнува по приложена потврда за познавање на втор странски јазик на напредно ниво (Б1) и положен советнички испит согласно член 85 од овој закон.
5. Дипломат со високо дипломатско звање, кој со денот на отпочнување на примената на овој закон има 14 години работно искуство во Министерството, ќе се стекне со непосредно повисоко дипломатско звање доколку ги исполнува кумулативните услови наведени во член 75 од овој закон.
6. Дипломат кој за време на работа во ДКП ќе исполни услови за да премине во повисоко дипломатско звање согласно овој член, звањето го стекнува по враќањето на работа во Министерството.

# Член 137

# Дипломат кој со денот на отпочнување на примената на овој закон има стекнато дипломатско звање, го задржува статусот дипломат и правата и обрвските од работниот однос ќе ги остварува согласно одредбите од овој закон, независно од организационата единица во која ќе биде распореден по влегувањето во сила на Законот.

# 

# Член 138

# Раководните дипломати кои со денот на отпочнување на примената на овој Закон остануваат на истото работно место, но не подолго од пет години од датумот на решението со кое биле распоредени на тоа работно место, по што се распишува интерен конкурс за раководното работно место.

# Член 139

# На вработен во Министерството кој со денот на отпочнување на примената на овој закон е на работа во ДКП, мандатот му завршува на денот утврден во решението за упатување на работа во ДКП.

# Член 140

# Упатувањата на работа во ДКП кои со денот на отпочнување на примената на овој закон траеле три години се сметаат за мандат во смисла на овој закон.

# Член 141

# Вработен во Министерството кој е распореден на работно место со средно образование, а со денот на отпочнување на примената на овој закон се стекнал со високо образование, се распоредува на работно место за дипломат со високо образование.

# Лицето од ставот 1 на овој член, во рок од 3 месеци од распоредувањето на работно место за дипломат со високо образование, полага дипломатски испит и се стекнува со дипломатско звање. Доколку не го положи дипломатскикот испит, се распоредува на работно место за административен службеник.

# Член 142

# Постапките за вработените кои се однесуваат на вработување, со и без пробна работа, тековните упатувања на работа во ДКП, дисциплинските постапки, постапките за материјална одговорност и постапките за оценување, започнати до денот на отпочнување на примената на овој закон, односно жалбите и приговорите поднесени до надлежен второстепен орган до денот на влегувањето во сила на овој закон, ќе се завршат според Законот за надворешни работи („Службен весник на Република Северна Македонија“ број 46/06, 107/08, 26/13, 39/14, 61/15 и 226/15)

# Член 143

# Подзаконските акти чие донесување е утврдено со овој закон ќе бидат донесени во рок од 9 месеци од денот на влегувањето на сила на овој закон.

# Член 144

# Подзаконските акти донесени врз основа на Законот за надворешните работи („Службен весник на Република Северна Македонија" броеви 46/06, 107/08, 26/13, 39/14, 61/15 и 226/15) ќе се применуваат до денот на влегувањето во сила на подзаконските акти утврдени со овој закон.

**Член 145**

# Законот за надворешните работи („Службен весник на Република Северна Македонија" броеви 46/06, 107/08, 26/13, 39/14, 61/15 и 226/15) престанува да важи на денот на отпочнување на примената на овој закон.

# Член 146

# Овој закон влегува во сила осмиот ден од денот на објавувањето во „Службен весник на Република Северна Македонија", а ќе почне да се применува од 1 јануари 2022 година.